Basqınla ev dağıdıb, pul tələb edən icra nümayəndələri, ağlayan qadınlar və uşaqlar… - Bura Adil Vəliyev başçılıq edir\nwww.XALQXEBER.az » Sosial » Basqınla ev dağıdıb, pul tələb edən icra nümayəndələri, ağlayan qadınlar və uşaqlar… - Bura Adil Vəliyev başçılıq edir\nSabunçu rayon İcra Hakimiyyətinin nümayəndələri, Ramana qəsəbəsi ikinci sahə adlanan ərazidə yaşayan sakin Vüsal Səmədovun həyətinə basqın edib, yeni tikdiyi evini söküblər. V.Səmədov məsələ ilə bağlı redaksiyamıza məlumat verdikdən sonra musavat.com-un əməkdaşı olaraq dərhal hadisə yerinə yollandıq. Biz əraziyə çatdığımız zaman artıq icra nümayəndələri öz “işlərini” bitirib, “Niva”larına minərək oradan uzaqlaşmışdılar. Onların ardında isə gözüyaşlı uşaqlar və uçurulmuş ev qalmışdı...\nHadisə yerinə çatdığımız zaman müşahidə etdik ki, xanımlar, uşaqlar ağlayırlar. Kişilər isə evin ədalətsiz şəkildə sökülməsindən şikayətlənirdilər. İlk olaraq ev sahibi Vüsal Səmədovla söhbət edib, nə baş verdiyini öyrənməyə çalışdıq.\nV.Səmədov çarəsiz şəkildə bildirdi ki, məndən 5 min manat istəyirlər: “Səhər evdə oturmuşdum, gördüm ki, 3-4 ədəd “Niva” gəlib, qapımın ağzında dayandı. Maşınlardan düşənlər dedilər ki, biz Sabunçu rayon İcra Hakimiyyətinin işçiləriyik. Onlarla birlikdə neft şirkətinin əməkdaşları da gəlmişdilər. Dedim ki, xoş gəlmisiniz, buyurun. Sual verdilər ki, bu tikilən ev kimindir? Mənim olduğunu söylədiyimdə cavab verdilər ki, gözlə, indi rəhbərimiz Şamil müəllim gələcək. Girdilər həyətimizə, heç bir sorğu-sualsız başladılar, evi sökməyə... Nə sənəd istədilər, nə də hansısa rəsmi bir qərar tələb etdilər. Özləri də bizə heç bir sənəd göstərmədilər. Elə həyətə daxil olub, açıq şəkildə dedilər ki, niyə bizə pul verməyib, ev tikmisən. Pulun miqdarının nə qədər olduğunu soruşanda isə cavab verdilər ki, bir mərtəbə üçün 3 min manat, iki mərtəbəli tikili üçün də 5 min manat ödəməlisən. Bu qədər pulun olmadığını və hansı səbəbdən verməli olduğumu soruşanda isə cavab verdilər ki, pulu verməlisən, ya da evi sökürük. Başladılar, daşları bir-bir uçurmağa... Həyətdə qadınlar, uşaqlar da vardı. Onlarla da kobud davranıb, qollarından tutub kənara itələdilər. Daşın biri həyat yoldaşımın ayağına düşdü. Hamımızın üstünə hücum çəkirdilər ki, biz onlara əl qaldıraq. Ancaq onların məqsədini başa düşüb, bunu etmədik. Daşların bir hissəsini söküb, sonra qəfil maşınlarına minib aradan çıxdılar. Bizə də dedilər ki, pulu gətirməsəniz, texnika gətirib tikilini tamamilə sökəcəyik”.\nSakin bildirdi ki, həyətində illər öncə tikdiyi kiçik evinin də yalnız bələdiyyə sənədi var: “Ümumiyyətlə, burada heç bir evin sənədi yoxdur. Hamıda bələdiyyə sənədidir. Necə olur ki, burada villa tikənlərin evini sökmürlər, gəlib mənim kiçik daxmamı uçururlar? Evi öz həyətimdə tikirəm. Torpağı da uzun müddət bundan öncə almışam. Mənə deyirlər ki, konkret olaraq pul verməlisən. Dedilər ki, biz heç kimi saymırıq, tanımırıq. Konkret olaraq bu sözü mənə Rayon İcra Hakimiyyəti başçısının Ramana qəsəbəsi üzrə nümayəndəsi Şamil Alıyev söylədi”.\nBiz orada olduğumuz zaman SOCAR-ın da əməkdaşları ərazidə idilər. Lakin onlar söylədilər ki, məsələ bizlik deyil. Sakinlər də təsdiqlədilər ki, evi söküb, onlardan pul tələb edənlər icra hakimiyyətinin işçiləridir: “Burada neftin də ərazisi var. Ancaq konkret olaraq bizim evin yerinin neftə heç bir aidiyyəti yoxdur. İndi getsələr də, yenə gələcəklərini söylədilər. Siz gələnə qədər biz baş verənləri telefonumuzla çəkirdik. Çünki onlar qadınlara əl qaldırır, kobudluq edirdilər. Video çəkdiyimizi görüb, bizim də üstümüzə hücum etdilər”.\nEv sahibi söylədi ki, daha öncə icra nümayəndəliyindən gəlib, tikili ilə maraqlanmayıblar: “Artıq evin üstünü bağlamağa hazırlaşırdıq. Bu vaxta qədər isə heç bir icra nümayəndəsi gəlib, tikinti ilə maraqlanmayıb. Bunu da planlı şəkildə edirlər ki, biz evi tikək, üstünü bağlayaq, sonra bunlar gəlib sökməklə bizi qorxudub, pul alsınlar. Tələbləri də ancaq və ancaq puldur. Başqa heç nə istəmirlər. 3 körpə uşağa baxıram. Şəxsi həyətimdə ev tikirəmsə, nə üçün kiməsə 5 min manat verməliyəm?”\nMəsələ ilə bağlı Sabunçu rayon İcra Hakimiyyəti ilə də əlaqə saxlamağa cəhd etdik, lakin buna nail ola bilmədik.\nQeyd edək ki, aşağıdakı videonu sakinlər özləri çəkərək, redaksiyamıza təqdim ediblər.


Putinin qidalanma rasionu — AÇIQLANDI (FOTOLAR) Demokrat.az\nRusiya prezidentinin şef-aşpazı Anatoliy Qalkin Vladimir Putinin sevimli yeməkləri, gündəlik rasionu və qida seçimi barədə məlumatları açıqlayıb.\nDemokrat.az xəbər verir ki, 67 yaşlı Putin səhərlər düyü sıyığı, arada buğda sıyığı yeyir. Eləcə də bəzən səhərlər çiy bildirçin yumurtası içir. Meyvələrdən az yesə də, quru meyvələr həmişə masada olmalıdır.\nPutin qara kürüdənsə, qırmızı kürüyə üstünlük verir. Onun yemək masası arxasında fotolarının çoxunda qırmızı kürü masada görünür.\nPrezident sadə insanlarla və xüsusi görüşlərdə nahar edərkən mütləq borş, salo və pomidor, balıq uxası sifariş edir. Bununla o, rus mətbəxini təbliğ edir.\nQırmızı ətdənsə, Putin balıq və quzu ətinə üstünlük verir.\nŞirniyyatı sevmir, konfet, tort, şokolad demək olar yemir, bircə dondurmadan başqa.\nDietoloqlar səhərlər liderin düyü sıyığı yeməsini ona səhər tezdən daha çox enerjili olub, iş mühitinə atılması üçün lazım olduğunu vurğulayıb.\nÇiy yumurta içməyi isə sıravi vətəndaşlar sınamasın. Ola bilər prezident içdiyi yumurtanın təhlükəsiz və təzəliyinə əmindir.\nÜmumiyyətlə, Putin mədəyə ağırlıq etməyən, tez həzm olunan, lakin uzun müddət toxluq verən menyu seçib.\nQuzu əti mal ətindən daha faydalıdır, sinir sistemi və beynin işini gücləndirir.\nŞəkərdən uzaq olması isə Putinin ürək-damar sistemi, hormonal tarazlığı üçün müsbətdir.\nÇörək az yeyir, çörək yalnız tam taxıldan olmalıdır, kompot, kisel, təmiz meyvə, giləmeyvə likörü, bitki çayı, yalnız yaşıl çay içir.\nPrezident ümumiyyətlə, təzə, sağlam nə yemək oldu yeyir, xüsusi qadağası yoxdur, yeməyə çox vaxt sərf etmir.(Medicine.az)\n22 Fevral 2020, 00:10


“Manatın bahalaşacağını gözləməyə dəyməz” –İqtisadçıdan nazirə cavab » YeniSözçü qəzeti\nTanınmış iqtisadçı Samir Əliyev maliyyə naziri Samir Şərifovla baş bankir Elman Rüstəmovun dünən manatın durumu ilə bağlı verdiyi açıqlamaları analiz edib.\nStrateq.az iqtisadçının analizini təqdim edir:\n"1. Manatın üzən məzənnəyə nəzəri olaraq keçib, məzənnə sərt şəkildə idarə olunur;\n4. Manatın məzənnəsi tədiyyə balansının vəziyyətinə uyğun tənzimlənəcək, Mərkəzi Bank pul kütləsini artırmaq niyyəti yoxdur. Hətta bu baş versə belə, digər alətlər vasitəsilə (məsələn, depozit hərracı) bazara yol tapmasına imkan verməyəcək;\n7. Əhaliyə kreditlər üzrə güzəştlər olmayacaq;\nBurada yeni fikirlər yoxdur, ekspertlər həmişə bu fikirləri səsləndirilib.\nMaliyyə kapitanlarının fikirlərində isə ehtiyatlılıq kifayət qədər sezilirdi. Xüsusən də manatın məzənnəsinə münasibətdə. Ancaq Mərkəzi Bankın rəhbərinin "məzənnə ilə bağlı hər hansı proqnoz vermək çətindir” fikrinə rəğmən, maliyyə nazirinin manatın möhkəmlənəcəyi ilə bağlı ümidləndirici fikri diqqətdən kənarda qala bilməzdi.\nƏslində, maliyyə naziri də bunun ancaq bir sıra şərtlər daxilində mümkünlüyü qeyd edib. O şərtlər isə hazırda yoxdur. Ona görə də eyforiyaya qapılıb, manatın bahalaşacağını gözləməyə dəyməz. Çünki manatın bahalaşmasını şərtləndirən amil yoxdur. Yeganə şərt olan neftin bahalaşması hələki real görünmür. Bütün şərtlər manatın ucuzlaşacağını diqtə edir".\nAleksey Navalnıy:"Kseniya Sobçak Putinin əsgəridir və onun maraqlarına xidmət edir” – MÜSAHİBƏ\nRUSİYADAN ABŞ-I HİDDƏTLƏNDİRƏCƏK AÇIQLAMA: "ŞİFRƏNİ TAPDIQ"


“Uşaqların cinsi istismardan və cinsi zorakılıqdan müdafiəsi haqqında” Avropa Şurası Konvensiyasının təsdiq edilməsi barədə\nAzərbaycan Respublikasının Milli Məclisi Azərbaycan Respublikasının Konstitusiyasının 95-ci maddəsinin I hissəsinin 4-cü bəndini rəhbər tutaraq qərara alır:\n“Uşaqların cinsi istismardan və cinsi zorakılıqdan müdafiəsi haqqında” 2007-ci il oktyabrın 25-də Lansarotedə imzalanmış Avropa Şurasının Konvensiyası Azərbaycan Respublikasının müvafiq bəyanatı ilə təsdiq edilsin.\nBakı şəhəri, 22 oktyabr 2019-cu il\n“Uşaqların cinsi istismardan və cinsi zorakılıqdan müdafiəsi haqqında”\nAVROPA ŞURASININ KONVENSİYASI\nAvropa Şurasının üzv dövlətləri və bu Konvensiyanı imzalayan digər tərəflər,\nAvropa Şurasının məqsədinin öz üzvləri arasında daha böyük birliyə nail olmaq olduğunu nəzərə alaraq,\nhər bir uşağın ailəsi, cəmiyyət və dövlət tərəfindən onun yetkinlik yaşına çatmamış şəxs statusunun tələb etdiyi müdafiə tədbirlərindən yararlanmaq hüququna malik olduğunu nəzərə alaraq,\nuşaqların cinsi istismarının, xüsusilə də uşaq pornoqrafiyasının və fahişəliyinin, habelə uşaqlara qarşı cinsi zorakılığın bütün formalarının, o cümlədən xaricdə törədilən hərəkətlərin uşaqların sağlamlığına və psixi-sosial inkişafına zərərli olduğunu qeyd edərək,\nuşaqların cinsi istismarı və onlara qarşı cinsi zorakılığın, xüsusilə həm uşaqların, həm də cinayətkarların informasiya və kommunikasiya texnologiyalarından (İKT) artan dərəcədə istifadə etməsi ilə bağlı həm milli, həm də beynəlxalq səviyyədə narahatlıq yaradan miqyasa çatdığını, habelə uşaqların cinsi istismarının və onlara qarşı cinsi zorakılığın qarşısının alınması və onlarla mübarizənin beynəlxalq əməkdaşlıq tələb etdiyini qeyd edərək,\nuşaqların rifahının və ən yüksək maraqlarının bütün üzv dövlətlərin qəbul etdikləri fundamental dəyərlər olduğunu və bu dəyərlərin heç bir ayrı-seçkiliyə yol vermədən qorunmalı olduğunu nəzərə alaraq,\nAvropa Şurasının Dövlət və Hökumət Rəhbərlərinin 3-cü Zirvə Toplantısında (Varşava, 16-17 may 2005-ci il) qəbul edilmiş və uşaqların cinsi istismarını dayandırmaq məqsədilə tədbirlərin hazırlanmasına çağıran Fəaliyyət Planına istinad edərək,\nxüsusilə də Nazirlər Komitəsinin uşaqların və gənclərin cinsi istismarına, pornoqrafiyasına, fahişəliyinə və alverinə dair R (91) 11 saylı Tövsiyəsinə, uşaqların cinsi istismardan müdafiəsinə dair Rec (2001)16 saylı Tövsiyəsinə, “Kibercinayətkarlıq haqqında” Konvensiyaya (№ 185), xüsusilə onun 9-cu maddəsinə, habelə Avropa Şurasının “İnsan alverinə qarşı mübarizə haqqında” Konvensiyasına (№ 197) istinad edərək,\n“İnsan hüquqlarının və əsas azadlıqların müdafiəsi haqqında” Konvensiyanı (1950-ci il, № 5), Dəyişdirilmiş Avropa Sosial Xartiyasını (1996-cı il, № 163) və “Uşaqların hüquqlarının yerinə yetirilməsi haqqında” Avropa Konvensiyasını (1996-cı il, № 160) nəzərə alaraq,\nhəmçinin BMT-nin “Uşaq hüquqları haqqında” Konvensiyasını, xüsusilə onun 34-cü maddəsini, Uşaq alverinə, uşaq fahişəliyinə və uşaq pornoqrafiyasına dair Fakültativ Protokolunu, BMT-nin “Transmilli mütəşəkkil cinayətkarlığa qarşı” Konvensiyasını tamamlayan “İnsan alverinin, xüsusən qadın və uşaq alverinin qarşısının alınması, aradan qaldırılması və cəzalandırılması haqqında” Protokolunu, habelə Beynəlxalq Əmək Təşkilatının “Uşaq əməyinin ən pis formalarının qadağan edilməsinə və onların aradan qaldırılması üçün təcili tədbirlərə dair” Konvensiyasını nəzərə alaraq,\nAvropa İttifaqı Şurasının “Uşaqların cinsi istismarına və uşaq pornoqrafiyasına qarşı mübarizə haqqında” Çərçivə Qərarını (2004/68/JHA), Avropa İttifaqı Şurasının “Cinayət prosesində qurbanların statusu haqqında” Çərçivə Qərarını (2001/220/JHA) və Avropa İttifaqı Şurasının “İnsan alverinə qarşı mübarizə haqqında” Çərçivə Qərarını (2002/629/JHA) nəzərə alaraq,\nbu sahədə digər müvafiq beynəlxalq sənəd və proqramları, xüsusilə Uşaqların Kommersiya məqsədilə Cinsi İstismarına qarşı 1-ci Ümumdünya Konqresində (27-31 avqust 1996-cı il) qəbul edilmiş Stokholm Bəyannaməsini və Fəaliyyət Planını, Uşaqların Kommersiya məqsədilə Cinsi İstismarına qarşı 2-ci Ümumdünya Konqresində (17-20 dekabr 2001-ci il) qəbul edilmiş Yokohama Qlobal Öhdəliyini, Uşaqların Kommersiya məqsədilə Cinsi İstismarına qarşı 2-ci Ümumdünya Konqresinə hazırlıq Konfransında (20-21 noyabr 2011-ci il) qəbul edilmiş Budapeşt Öhdəliyi və Fəaliyyət Planını, BMT Baş Assambleyasının “Uşaqlar üçün yararlı dünya” adlı S-27/2 saylı qətnaməsini və 3-cü Zirvə Toplantısından sonra qəbul edilmiş və Monako Konfransında (4-5 aprel 2006-cı il) işə başlamış “Avropanı uşaqlar üçün və uşaqlarla qurmaq” adlı üçillik proqramını lazımi qaydada nəzərə alaraq,\ncinayətkarların kimliyindən asılı olmayaraq uşaqları cinsi istismardan və cinsi zorakılıqdan qorumaq və qurbanlara yardım etmək kimi ümumi məqsədə səmərəli şəkildə töhfə verməyə qətiyyətli olaraq,\nuşaqların cinsi istismarı və onlara qarşı cinsi zorakılığın bütün formalarına qarşı mübarizənin qabaqlayıcı, müdafiəedici və cinayət-hüquqi aspektlərinə yönələn hərtərəfli beynəlxalq sənədin hazırlanmasına və xüsusi monitorinq mexanizminin yaradılmasına olan ehtiyacı nəzərə alaraq,\naşağıdakılar barədə razılığa gəlmişlər:\nMƏQSƏDLƏR, AYRI-SEÇKİLİYƏ YOL\nVERİLMƏMƏSİ PRİNSİPİ VƏ ANLAYIŞLAR\nMaddə 1. Məqsədlər\n1. Bu Konvensiyanın məqsədləri:\na) uşaqların cinsi istismarının və onlara qarşı cinsi zorakılığın qarşısının alınması və buna qarşı mübarizənin aparılması;\nb) cinsi istismarın və cinsi zorakılığın qurbanı olan uşaqların hüquqlarının müdafiəsi;\nc) uşaqların cinsi istismarına və onların cinsi zorakılığına qarşı milli və beynəlxalq əməkdaşlığın təşviq edilməsidir.\n2. Tərəflərin Konvensiyanın müddəalarını səmərəli surətdə həyata keçirmələri məqsədilə bu Konvensiyada xüsusi monitorinq mexanizmi yaradılır.\nMaddə 2. Ayrı-seçkiliyə yol verilməməsi prinsipi\nTərəflərin bu Konvensiyanın müddəalarını yerinə yetirmələri, xüsusilə qurbanların hüquqlarının müdafiəsi üzrə tədbirlərin qəbul edilməsi cins, irq, rəng, dil, din, siyasi və ya digər baxışlar, milli və sosial mənsubiyyət, hər hansı milli azlıqlara aidiyyət, əmlak, doğum, seksual oriyentasiya, sağlamlıq durumu, əlillik və ya digər status kimi əlamətlərə görə ayrı-seçkilik olmadan təmin edilir.\nMaddə 3. Anlayışlar\nBu Konvensiyanın məqsədləri üçün:\na) “uşaq” - 18 yaşdan aşağı istənilən şəxsi ifadə edir;\nb) “uşaqların cinsi istismarı və onlara qarşı cinsi zorakılıq” - bu Konvensiyanın 18-23-cü maddələrində göstərilən davranışı əhatə edir;\nc) “qurban” - cinsi istismara və ya cinsi zorakılığa məruz qalmış uşağı ifadə edir.\nMaddə 4. Prinsiplər\nHər bir Tərəf uşaqların cinsi istismarının və onlara qarşı cinsi zorakılığın bütün formalarının qarşısını almaq və uşaqları qorumaq üçün zəruri qanunvericilik və ya digər tədbirləri görür.\nMaddə 5. Uşaqlarla təmasda çalışan şəxslərin işə götürülməsi, təlimi və məlumatlılıq səviyyəsinin artırılması\n1. Hər bir Tərəf təhsil, səhiyyə, sosial müdafiə, məhkəmə və hüquq mühafizə sektorlarında və idman, mədəniyyət və istirahət fəaliyyətləri sahələrində uşaqlarla müntəzəm təmasda olan şəxslər arasında uşaqların müdafiəsi və onların hüquqları barədə məlumatlılığı artırmaq üçün zəruri qanunvericilik və ya digər tədbirləri həyata keçirir.\n2. Hər bir Tərəf zəruri qanunvericilik və ya digər tədbirləri həyata keçirir ki, 1-ci hissədə göstərilən şəxslərin uşaqların cinsi istismarı və onlara qarşı cinsi zorakılıq, onları ifşa etmək vasitələri və 12-ci maddənin 1-ci hissəsində nəzərdə tutulmuş imkan barədə kifayət qədər biliyə malik olması təmin edilsin.\n3. Hər bir Tərəf öz qanunvericiliyinə uyğun olaraq bütün zəruri qanunvericilik və ya digər tədbirləri həyata keçirir ki, uşaqlarla müntəzəm təmasla bağlı olan peşəyə namizədlərin uşaqların cinsi istismarına və ya onlara qarşı cinsi zorakılığa görə məhkum olunmamasının bu peşə fəaliyyəti ilə məşğul olmasının şərtlərinə aid olması təmin edilsin.\nMaddə 6. Uşaqların maarifləndirilməsi\nHər bir Tərəf bütün zəruri qanunvericilik və ya digər tədbirləri həyata keçirir ki, ibtidai və orta təhsil zamanı cinsi istismar və cinsi zorakılıq təhlükələri, habelə özünü müdafiə vasitələri barədə uşaqların öz inkişaf səviyyəsinə uyğun məlumat alması təmin edilsin. Zəruri hallarda valideynlərlə birgə təqdim edilən bu məlumat cinsi tərbiyəyə aid daha ümumi kontekst çərçivəsində verilir və təhlükəli vəziyyətlərə, xüsusilə yeni informasiya və kommunikasiya texnologiyalarından istifadəni əhatə edən vəziyyətlərə xüsusi diqqət yetirir.\nMaddə 7. Qabaqlayıcı müdaxilə proqramları və ya tədbirləri\nHər bir Tərəf zəruri hallarda bu Konvensiyaya uyğun olaraq müəyyən edilmiş hər hansı əməli törədə biləcəklərindən ehtiyatlanan şəxslərin əməli törətmə təhlükəsini qiymətləndirmək və qarşısını almaq üçün nəzərdə tutulmuş səmərəli müdaxilə proqramları və ya tədbirlərindən istifadə etmək imkanını təmin edir.\nMaddə 8. Geniş ictimaiyyət üçün nəzərdə tutulmuş tədbirlər\n1. Hər bir Tərəf geniş ictimaiyyətə ünvanlanan və uşaqların cinsi istismarı və onlara qarşı cinsi zorakılıq fenomeni, həmçinin mümkün qabaqlayıcı tədbirlər barədə məlumatın təqdim edilməsi kampaniyaları təşviq edir və ya keçirir.\n2. Hər bir Tərəf bu Konvensiyaya uyğun müəyyən edilmiş cinayət əməllərini təbliğ edən materialların yayılmasının qarşısını almaq və ya qadağan etmək üçün bütün zəruri qanunvericilik və ya digər tədbirləri həyata keçirir.\nMaddə 9. Uşaqların, özəl sektorun, media və vətəndaş cəmiyyətinin iştirakı\n1. Hər bir Tərəf uşaqların cinsi istismarı və onlara qarşı cinsi zorakılıq ilə mübarizəyə dair dövlət siyasətləri, proqramları və ya digər təşəbbüslərin işlənib hazırlanması və həyata keçirilməsində uşaqların inkişaf səviyyəsinə uyğun olaraq iştirakını təşviq edir.\n2. Hər bir Tərəf özəl sektoru, xüsusilə də informasiya və kommunikasiya texnologiyası sektorunu, turizm və səyahət sənayesini, bank və maliyyə sektorlarını, habelə vətəndaş cəmiyyətinin uşaqların cinsi istismarının və onlara qarşı cinsi zorakılığın qarşısını almaq və özünütənzimləmə və ya birgə tənzimləmə əsasında daxili normaları tətbiq etmək məqsədilə siyasətlərin işlənib hazırlanmasında və həyata keçirilməsində iştirakını təşviq edir.\n3. Hər bir Tərəf media müstəqilliyinə və mətbuat azadlığına riayət etməklə, uşaqların cinsi istismarının və onlara qarşı cinsi zorakılığın bütün aspektləri ilə bağlı müvafiq məlumatların kütləvi informasiya vasitələri tərəfindən təqdim edilməsini təşviq edir.\n4. Hər bir Tərəf uşaqların cinsi istismarının və onlara qarşı cinsi zorakılığın qarşısının alınması və uşaqların müdafiəsi məqsədilə vətəndaş cəmiyyəti tərəfindən həyata keçirilən layihə və proqramların maliyyələşdirilməsini o cümlədən zəruri hallarda fondların yaradılması vasitəsilə təşviq edir.\nİXTİSASLAŞMIŞ VƏ ƏLAQƏLƏNDİRİCİ ORQANLAR\nMaddə 10. Əlaqələndirmə və qarşılıqlı fəaliyyət üzrə milli tədbirlər\n1. Hər bir Tərəf uşaqların cinsi istismardan və onlara qarşı cinsi zorakılıqdan müdafiəsi, bu cür halların qarşısının alınması və onlara qarşı mübarizəyə məsul müxtəlif orqanların, xüsusilə təhsil, səhiyyə, sosial xidmətlər, hüquq mühafizə və məhkəmə orqanları arasında milli və ya yerli səviyyədə əlaqələndirməni təmin etmək üçün zəruri tədbirlər həyata keçirir.\n2. Hər bir Tərəf zəruri qanunvericilik və digər tədbirləri həyata keçirir ki, aşağıdakılar yaradılsın və ya təyin edilsin:\na) ayrıca vəsaitləri və məsuliyyət dairəsini təmin etməklə uşaq hüquqlarının təşviqi və müdafiəsi üzrə müstəqil səlahiyyətli milli və ya yerli təsisatlar;\nb) şəxsi məlumatların qorunması tələblərinə əməl etməklə, uşaqların cinsi istismarı və onlara qarşı cinsi zorakılıq fenomeninə nəzarət etmək və onu qiymətləndirmək məqsədilə milli və ya yerli səviyyədə və vətəndaş cəmiyyəti ilə əməkdaşlıq etməklə məlumatların toplanması mexanizmləri və ya koordinasiya mərkəzləri.\n3. Hər bir Tərəf uşaqların cinsi istismarının və onlara qarşı cinsi zorakılığın daha yaxşı səviyyədə qarşısını almaq və bu cür hallarla mübarizə aparmaq üçün səlahiyyətli dövlət orqanları, vətəndaş cəmiyyəti və özəl sektor arasında əməkdaşlığı təşviq edir.\nQABAQLAYICI TƏDBİRLƏR VƏ QURBANLARA YARDIM\nMaddə 11. Prinsiplər\n1. Hər bir Tərəf qurbanlara, onların yaxın qohumlarına və onların qayğısına məsul hər hansı şəxsə lazımi dəstək göstərilməsi üçün səmərəli sosial proqramlar hazırlayır və çoxşaxəli strukturlar təsis edir.\n2. Hər bir Tərəf zəruri qanunvericilik və ya digər tədbirləri həyata keçirir ki, qurbanın yaşı müəyyən olmadığı və qurbanın uşaq olduğuna inanmaq üçün səbəblər mövcud olduğu hallarda uşaqlar üçün nəzərdə tutulmuş müdafiə və yardım tədbirləri onların yaşı müəyyən edilənədək tətbiq edilsin.\nMaddə 12. Cinsi istismar və ya cinsi zorakılıqla bağlı şübhəli hallar barəsində məlumat verilməsi\n1. Hər bir Tərəf zəruri qanunvericilik və ya digər tədbirləri həyata keçirir ki, uşaqlarla təmasda çalışan müəyyən peşə sahibləri üçün qanunvericiliklə nəzərdə tutulmuş konfidensiallıq qaydalarının həmin şəxslərin uşağın cinsi istismar və ya cinsi zorakılıq qurbanı olmasına inanmaq üçün ciddi əsaslar olduğu hər bir hal barədə uşaqların müdafiəsinə məsul xidmətlərə məlumat vermək imkanlarına maneə yaratmaması təmin edilsin.\n2. Hər bir Tərəf uşaqların cinsi istismarı və ya onlara qarşı cinsi zorakılıq barədə məlumatı və ya vicdanlı şübhəsi olan hər bir şəxsi bu faktlar barədə müvafiq xidmətlərə məlumat verməyə həvəsləndirmək üçün zəruri qanunvericilik və ya digər tədbirləri həyata keçirir.\nMaddə 13. Yardım almaq üçün məlumat xidmətləri\nHər bir Tərəf konfidensiallıq şəraitində və ya anonimliyə riayət etməklə müraciət edənlərə məsləhət vermək üçün telefon, yaxud İnternet yardım xidmətləri kimi məlumat xidmətlərinin yaradılmasını təşviq etmək və dəstəkləmək üçün zəruri qanunvericilik və ya digər tədbirləri həyata keçirir.\nMaddə 14. Qurbanlara yardım\n1. Hər bir Tərəf qurbanlara fiziki və psixi-sosial durumlarının bərpasında qısa və ya uzun müddətdə yardım etmək üçün zəruri qanunvericilik və ya digər tədbirləri həyata keçirir. Bu hissəyə əsasən həyata keçirilən tədbirlərdə uşağın mövqeyi, tələbatı və problemləri nəzərə alınır.\n2. Hər bir Tərəf qurbanlara yardımla məşğul olan qeyri-hökumət təşkilatları, digər müvafiq təşkilatlar və ya vətəndaş cəmiyyətinin digər elementləri ilə əməkdaşlıq etmək üçün qanunvericiliklə nəzərdə tutulmuş şərtlərə əsasən tədbirlər həyata keçirir.\n3. Valideynlər və ya uşağa qayğı göstərən şəxslər onun cinsi istismarında və ya ona qarşı cinsi zorakılıqda iştirak etdiyi hallarda 11-ci maddənin 1-ci hissəsinin tətbiqi üçün həyata keçirilən müdaxilə tədbirləri aşağıdakıları əhatə edir:\ngüman edilən cinayətkarı təcrid etmək imkanı;\nqurbanı ailəsindən təcrid etmək imkanı. Bu cür təcridetmənin şərtləri və müddəti uşağın ən yüksək maraqlarına uyğun müəyyən edilir.\n4. Hər bir Tərəf zəruri qanunvericilik və ya digər tədbirləri həyata keçirir ki, qurbana yaxın olan şəxslərin zəruri hallarda terapiya yardımı, xüsusilə təxirəsalınmaz psixoloji yardım almaq imkanı təmin edilsin.\nMÜDAXİLƏ PROQRAMLARI VƏ YA TƏDBİRLƏRİ\nMaddə 15. Ümumi prinsiplər\n1. Hər bir Tərəf uşaqlara qarşı seksual xarakterli cinayətlərin yenidən törədilməsi təhlükəsinin qarşısını almaq və ya belə təhlükəni azaltmaq məqsədilə 16-cı maddənin 1-ci və 2-ci hissələrində göstərilən şəxslər üçün səmərəli müdaxilə proqramlarını və ya tədbirlərini öz qanunvericiliyinə müvafiq olaraq təmin və ya təşviq edir. Bu cür proqramlardan və ya tədbirlərdən istifadə etmək imkanı qanunvericilikdə təsbit olunmuş şərtlərə uyğun olaraq, cinayət təqibi ərzində həbsxanada və ya kənarda hər zaman mövcud olmalıdır.\n2. Hər bir Tərəf səlahiyyətli orqanlar, xüsusilə səhiyyə və sosial xidmət orqanları, habelə məhkəmələr və 16-cı maddənin 1-ci və 2-ci hissələrində göstərilən şəxslərlə işə məsul digər orqanlar arasında tərəfdaşlığın və ya əməkdaşlığın digər formalarının inkişafını öz qanunvericiliyinə müvafiq olaraq təmin və ya təşviq edir.\n3. Hər bir Tərəf 16-cı maddənin 1-ci və 2-ci hissələrində göstərilən şəxslərin bu Konvensiyaya uyğun müəyyən edilmiş cinayət əməllərinin təhlükəliliyinin və yenidən törətməsi risklərinin qiymətləndirilməsini zəruri proqram və ya tədbirlərin müəyyən edilməsi məqsədilə öz qanunvericiliyinə müvafiq olaraq təmin edir.\n4. Hər bir Tərəf həyata keçirilən proqram və tədbirlərin səmərəliliyinin qiymətləndirilməsini öz qanunvericiliyinə müvafiq olaraq təmin edir.\nMaddə 16. Müdaxilə proqramları və tədbirləri yönəldilən şəxslər\n1. Hər bir Tərəf bu Konvensiyaya uyğun olaraq müəyyən edilmiş hər hansı cinayət əməlinə görə barələrində cinayət təqibi aparılan şəxslərin 15-ci maddənin 1-ci hissəsində göstərilən proqram və ya tədbirlərə müraciət etmək imkanım müdafiə tərəfinin hüquqlarına, həmçinin ədalətli və qərəzsiz məhkəmə araşdırılmasına dair tələblərə zərərli və ya zidd olmayan şərtlərlə, xüsusilə təqsirsizlik prezumpsiyası prinsipinə aid müddəalara əməl etməklə öz qanunvericiliyinə müvafiq olaraq təmin edir.\n2. Hər bir Tərəf bu Konvensiyaya uyğun olaraq müəyyən edilmiş hər hansı cinayət əməlini törətməsinə görə məhkum edilmiş şəxslərin 15-ci maddənin 1-ci hissəsində göstərilən proqram və ya tədbirlərə müraciət etmək imkanını öz qanunvericiliyinə müvafiq olaraq təmin edir.\n3. Hər bir Tərəf müdaxilə proqramları və ya tədbirlərinin seksual xarakterli cinayət əməlini törətmiş uşaqların, o cümlədən cinayət məsuliyyəti yarandığı yaşa çatmamışların inkişaf tələbatlarına uyğun, onların seksual davranış problemlərini həll etmək məqsədilə işlənib hazırlanmasını və ya uyğunlaşdırılmasını öz qanunvericiliyinə müvafiq olaraq təmin edir.\nMaddə 17. Məlumat və razılıq\n1. Hər bir Tərəf 16-cı maddədə göstərilən və müdaxilə proqramları və ya tədbirləri təklif edilən şəxslərin bu təklifin səbəbləri barədə tam məlumat almasını və faktları tam şəkildə bilərək proqram və ya tədbirə razılıq verməsini öz qanunvericiliyinə müvafiq olaraq təmin edir.\n2. Hər bir Tərəf müdaxilə proqramı və ya tədbirlərinin təklif edilən şəxslərin onlardan imtina etmək imkanı, habelə məhkum olunmuş şəxslərin bu cür imtinanın mümkün nəticələri barədə xəbərdar olmasını öz qanunvericiliyinə müvafiq olaraq təmin edir.\nMADDİ CİNAYƏT HÜQUQU MÜDDƏALARI\nMaddə 18. Cinsi zorakılıq\n1. Hər bir Tərəf bütün zəruri qanunvericilik və ya digər tədbirləri həyata keçirir ki, aşağıda göstərilən qəsdən törədilmiş əməllərə görə cinayət məsuliyyətinin müəyyən edilməsi təmin edilsin:\na) qanunvericiliyin müvafiq müddəalarına əsasən seksual xarakterli hərəkətlər üçün qanunla müəyyən edilmiş yaşa çatmamış uşaqla seksual xarakterli hərəkətlər;\nb) uşaqla aşağıdakı hallarda seksual xarakterli hərəkətlər etmə:\nməcbur etməklə, güc tətbiq etməklə və ya hədə-qorxu gəlməklə; yaxud\nuşağın etibarından, onun üzərində nüfuzdan və ya təsirdən, o cümlədən ailə\ndaxilində sui-istifadə etməklə; yaxud\nuşağın xüsusilə zəif vəziyyətindən, yəni əqli və ya fiziki əlilliyə və ya asılılıq vəziyyətinə görə sui-istifadə etməklə.\n2. Yuxarıdakı 1-ci hissənin məqsədləri üçün hər bir Tərəf uşaqla seksual xarakterli hərəkətlər etmə qadağan olunan yaş həddini müəyyən edir.\n3. 1-ci hissənin “a” bəndinin müddəaları yetkinlik yaşına çatmamış uşaqlar arasında razılıq əsasında seksual xarakterli hərəkətlərə şamil edilmir.\nMaddə 19. Uşaq fahişəliyi ilə bağlı cinayət əməlləri\na) uşağı fahişəliyə cəlbetmə və ya uşağı fahişəliyə vadaretmə;\nb) uşağı fahişəliklə məşğul olmağa məcburetmə və ya bundan mənfəət əldəetmə, yaxud bu cür məqsədlər üçün onun başqa cür istismarı;\nc) uşaq fahişəliyi xidmətlərindən istifadəetmə.\n2. Bu maddənin məqsədləri üçün “uşaq fahişəliyi” termini - ödəniş qismində pul, yaxud hər hansı digər formada mükafatı və ya ödənişi, bu mükafatın, vədin və ya ödənişin uşağa, yaxud üçüncü şəxsə verilməsindən asılı olmayaraq etməklə, yaxud vəd etməklə uşaqdan seksual xarakterli hərəkətlər üçün istifadə edilməsi faktını ifadə edir.\nMaddə 20. Uşaq pornoqrafiyası ilə bağlı cinayət əməlləri\n1. Hər bir Tərəf bütün zəruri qanunvericilik və ya digər tədbirləri həyata keçirir ki, aşağıda göstərilən haqsız və qəsdən törədilmiş əməllərə görə cinayət məsuliyyətinin müəyyən edilməsi təmin edilsin:\na) uşaq pornoqrafiyasının istehsalı;\nb) uşaq pornoqrafiyasını təklifetmə və ya təqdimetmə;\nc) uşaq pornoqrafiyasını yayma və ya ötürmə;\nd) uşaq pornoqrafiyasını şəxsi istifadə və ya başqa şəxs üçün əldəetmə;\ne) uşaq pornoqrafiyasını saxlama;\nf) informasiya və kommunikasiya texnologiyaları vasitəsilə bilərəkdən uşaq pornoqrafiyasını əldəetmə.\n2. Bu maddənin məqsədləri üçün “uşaq pornoqrafiyası” termini - həqiqətən və ya simulyasiya şəkildə açıq-aydın seksual xarakterli hərəkətlər edən uşağı göstərən, yaxud ilk növbədə seksual məqsədlər üçün uşağın cinsiyyət orqanlarını nümayiş etdirən istənilən materialı ifadə edir.\n3. Hər bir Tərəf aşağıdakı pornoqrafik materialların istehsalına və saxlanmasına 1-ci hissənin “a” və “e” bəndlərini tam və ya qismən şamil etməmək hüququnu özündə saxlaya bilər:\nmüstəsna olaraq mövcud olmayan uşağın simulyasiyalı təqdimatından və ya həqiqətə oxşayan təsvirlərindən ibarət olan;\n18-ci maddənin 2-ci hissəsinin tətbiqi üçün müəyyən edilmiş yaş həddinə çatmış uşaqların iştirakı ilə olan, belə təsvirlər onlar tərəfindən öz razılığı ilə və yalnız öz şəxsi istifadəsi üçün hazırlandıqda və ya saxlanıldıqda.\n4. Hər bir Tərəf 1-ci hissənin “f” bəndini tam və ya qismən tətbiq etməmək hüququnu özündə saxlaya bilər.\nMaddə 21. Uşağın pornoqrafiya tamaşalarında iştirakı ilə bağlı cinayət əməlləri\na) uşağı pornoqrafiya tamaşalarında iştirak etməyə cəlbetmə və ya uşağı bu cür tamaşalarda iştirak etməyə vadaretmə;\nb) uşağı pornoqrafiya tamaşalarında iştiraka məcburetmə və ya bundan mənfəət əldəetmə, yaxud bu cür məqsədlər üçün onun başqa cür istismarı;\nc) uşaqların iştirakı ilə pornoqrafiya tamaşalarına bilərəkdən gəlmə.\n2. Hər bir Tərəf 1-ci hissənin “c” bəndinin tətbiqini yalnız uşaqların 1-ci hissənin “a” və “b” bəndlərinə uyğun cəlb edilməsi və ya məcbur edilməsi halları ilə məhdudlaşdıra bilər.\nMaddə 22. Uşaqlara qarşı əxlaqsız hərəkətlər\nHər bir Tərəf 18-ci maddənin 2-ci hissəsinin tətbiqi üçün müəyyən edilmiş yaş həddinə çatmamış uşaqların, hətta iştirak etmədən cinsi zorakılıq hərəkətləri və ya seksual fəaliyyəti müşahidə etməyə məcbur etməyə görə cinayət məsuliyyətini müəyyən etmək üçün zəruri qanunvericilik və ya digər tədbirləri həyata keçirir.\nMaddə 23. Seksual xarakterli məqsədlər üçün uşaqların təqib edilməsi\nHər bir Tərəf 18-ci maddənin 2-ci hissəsinin tətbiqi üçün müəyyən edilmiş yaş həddinə çatmamış uşaqla görüş barədə yetkinlik yaşına çatmış şəxs tərəfindən informasiya və kommunikasiya texnologiyaları vasitəsilə, ona qarşı 18-ci maddənin 1-ci hissəsinin “a” bəndinə və ya 20-ci maddənin 1-ci hissəsinin “a” bəndinə uyğun müəyyən edilmiş cinayəti törətmək məqsədilə qəsdən təklif etməyə görə, belə təklifdən sonra bu görüşün baş verməsi üçün praktiki hərəkətlər edildikdə, cinayət məsuliyyətini müəyyən etmək üçün zəruri qanunvericilik və ya digər tədbirləri həyata keçirir.\nMaddə 24. Təhrikçilik və ya köməklik və cinayət törətməyə cəhd\n1. Hər bir Tərəf bu Konvensiyaya uyğun olaraq müəyyən edilmiş hər hansı cinayətə qəsdən törədilən təhrikçiliyə və ya köməkliyə görə cinayət məsuliyyətini müəyyən etmək üçün zəruri qanunvericilik və ya digər tədbirləri həyata keçirir.\n2. Hər bir Tərəf bu Konvensiyaya uyğun olaraq müəyyən edilmiş hər hansı cinayətə qəsdən cəhd etməyə cinayət məsuliyyətini müəyyən etmək üçün zəruri qanunvericilik və ya digər tədbirləri həyata keçirir.\n3. Hər bir Tərəf 20-ci maddənin 1-ci hissəsinin “b”, “d”, “e” və “f’ bəndlərinə, 21-ci maddənin 1-ci hissəsinin “c” bəndinə, 22 və 23-cü maddələrə müvafiq olaraq müəyyən edilmiş cinayətlərə 2-ci hissəni tam və ya qismən tətbiq etməmək hüququnu özündə saxlaya bilər.\nMaddə 25. Cinayət qanununun qüvvəsi\n1. Hər bir Tərəf aşağıdakı hallarda törədilən bu Konvensiyaya uyğun olaraq müəyyən edilmiş hər hansı cinayətlə bağlı öz yurisdiksiyanı müəyyən etmək üçün zəruri qanunvericilik və ya digər tədbirləri həyata keçirir:\na) öz ərazisində; yaxud\nb) həmin Tərəfin bayrağı altında hərəkət edən su gəmisində; yaxud\nc) həmin Tərəfin qanunlarına əsasən qeydiyyata alınmış hava gəmisində; yaxud\nd) öz vətəndaşı tərəfindən; yaxud\ne) onun ərazisində daimi yaşayış yeri olan şəxs tərəfindən törədildikdə.\n2. Hər bir Tərəf onun vətəndaşına və ya onun ərazisində daimi yaşayan şəxsə qarşı törədilən bu Konvensiyaya uyğun olaraq müəyyən edilmiş hər hansı cinayətlə bağlı öz yurisdiksiyanı müəyyən etmək üçün zəruri qanunvericilik və ya digər tədbirləri həyata keçirməyə çalışır.\n3. Hər bir Tərəf imzalama, yaxud ratifikasiya, qəbuletmə, təsdiq və ya qoşulma barədə sənədi təhvil verdiyi zaman bu maddənin 1-ci hissəsinin “e” bəndində müəyyən edilən yurisdiksiyaya dair müddəaları tətbiq etməmək və ya yalnız müəyyən hallarda və ya şərtlərlə tətbiq etmək hüququnu özündə saxlaması barədə Avropa Şurası Baş katibinin ünvanına bəyannamə verə bilər.\n4. Bu Konvensiyanın 18, 19-cu maddələrinə, 20-ci maddənin 1-ci hissəsinin “a” bəndinə və 21-ci maddənin 1-ci hissəsinin “a” və “b” bəndlərinə uyğun olaraq müəyyən edilmiş cinayətlərə görə məsuliyyətə cəlb etmək üçün hər bir Tərəf bütün lazımi qanunvericilik və ya digər tədbirləri həyata keçirir ki, 1-ci hissənin “d” bəndi ilə bağlı yurisdiksiya cinayət törədildiyi yerdə ona görə məsuliyyətin müəyyən edilməsi ilə şərtləndirilməsin.\n5. Hər bir Tərəf imzalama, yaxud ratifikasiya, qəbuletmə, təsdiq və ya qoşulma barədə sənədi təhvil verdiyi zaman 18-ci maddənin 1-ci hissəsinin “b” bəndinin ikinci və üçüncü yarımbəndlərinə uyğun olaraq müəyyən edilmiş cinayətlərlə bağlı bu maddənin 4-cü hissəsinin tətbiqini öz vətəndaşının onun ərazisində daimi yaşaması hallan ilə məhdudlaşdırmaq hüququnu özündə saxlaması barədə Avropa Şurasının Baş katibinin ünvanına bəyannamə verə bilər.\n6. Bu Konvensiyanın 18, 19-cu maddələrinə, 20-ci maddənin 1-ci hissəsinin “a” bəndinə və 21-ci maddəsinə uyğun olaraq müəyyən edilmiş cinayətlərə görə məsuliyyətə cəlbetmə üçün hər bir Tərəf bütün lazımi qanunvericilik və ya digər tədbirləri həyata keçirir ki, 1-ci hissənin “d” və “e” bəndləri ilə bağlı yurisdiksiya cinayət təqibinin yalnız qurbandan şikayət daxil olduqdan və ya cinayət törədildiyi dövlətdən məlumat daxil olduqdan sonra başlamaq imkanı ilə şərtləndirilməsin.\n7. Hər bir Tərəf güman edilən cinayətkarın onun ərazisində olduğu və sırf onun vətəndaşlığına görə başqa Tərəfə verilmədiyi hallarında bu Konvensiyaya uyğun olaraq müəyyən edilmiş cinayətə görə yurisdiksiyanı müəyyən etmək üçün bütün lazımi qanunvericilik və ya digər tədbirləri həyata keçirir.\n8. Bu Konvensiyaya uyğun olaraq müəyyən edilmiş cinayətə görə yurisdiksiyaya malik olduğunu bir neçə Tərəflər iddia etdikdə aidiyyəti Tərəflər zəruri hallarda cinayət təqibini həyata keçirmək üçün ən münasib yurisdiksiyanı müəyyən etmək üçün məsləhətləşmə aparırlar.\n9. Beynəlxalq qanunun ümumi qaydalarına xələl gətirmədən, bu Konvensiya Tərəfin öz qanunvericiliyinə uyğun olaraq həyata keçirdiyi hər hansı cinayət təqibini istisna etmir.\nMaddə 26. Hüquqi şəxslərin məsuliyyəti\n1. Hər bir Tərəf zəruri qanunvericilik və ya digər tədbirləri həyata keçirir ki, fərdi surətdə, yaxud aşağıdakı əsaslarla hüquqi şəxsin strukturunda rəhbər vəzifə tutan həmin hüquqi şəxsin orqanı kimi çıxış edən hər hansı fiziki şəxs tərəfindən hüquqi şəxsin mənafeyi üçün törədilmiş, bu Konvensiyaya uyğun olaraq müəyyən edilmiş cinayətə görə həmin hüquqi şəxsi məsuliyyətə cəlb etmək imkanı təmin edilsin:\na) hüquqi şəxsi təmsil etmək səlahiyyəti;\nb) hüquqi şəxs adından qərar qəbul etmək səlahiyyəti;\nc) hüquqi şəxs daxilində nəzarəti həyata keçirmək səlahiyyəti.\n2. 1-ci hissədə artıq nəzərdə tutulmuş hallardan başqa, hər bir Tərəf zəruri qanunvericilik və ya digər tədbirləri həyata keçirir ki, 1-ci hissədə göstərilmiş fiziki şəxs tərəfindən nəzarətin olmaması səbəbindən bu Konvensiyaya uyğun olaraq müəyyən edilmiş cinayətin hüquqi şəxsin göstərişi ilə fiziki şəxs tərəfindən həmin hüquqi şəxsin mənafeyi üçün törətməsi hallarında hüquqi şəxsi məsuliyyətə cəlb etmək imkanı təmin edilsin.\n3. Tərəfin hüquqi prinsiplərinə uyğun olaraq hüquqi şəxsin məsuliyyəti cinayət, mülki və ya inzibati hüquqi xarakterli ola bilər.\n4. Bu cür məsuliyyət cinayət əməlini törətmiş fiziki şəxslərin cinayət məsuliyyətinə cəlb edilməsinə xələl gətirmir.\nMaddə 27. Cəzalar və tədbirlər\n1. Hər bir Tərəf zəruri qanunvericilik və ya digər tədbirləri həyata keçirir ki, bu Konvensiyaya uyğun olaraq müəyyən edilmiş cinayətlərə görə onların ağırlığı nəzərə alınmaqla səmərəli, mütənasib və kəsərli cəzaların nəzərdə tutulması təmin edilsin. Bu cəzalar ekstradisiyaya əsas verə biləcək azadlıqdan məhrumetmə ilə bağlı cəzalan ehtiva edir.\n2. Hər bir Tərəf zəruri qanunvericilik və ya digər tədbirləri həyata keçirir ki, 26-cı maddəyə uyğun olaraq məsuliyyətə cəlb edilmiş hüquqi şəxslər barəsində səmərəli, mütənasib və kəsərli cəzaların, o cümlədən cinayət və ya qeyri-cinayət qaydasında cərimələrin, habelə aşağıdakılar daxil olmaqla digər tədbirlərin təyin edilməsi təmin edilsin:\na) dövlət imtiyazlarını və ya yardımı almaq hüququndan məhrumetmə;\nb) kommersiya fəaliyyəti ilə məşğul olmaq hüququndan müvəqqəti və ya daimi məhrumetmə;\nc) məhkəmə nəzarəti altına vermə;\nd) məhkəmə qaydasında ləğvetmə.\n3. Hər bir Tərəf zəruri qanunvericilik və digər tədbirləri həyata keçirir ki,\na) aşağıdakıların götürülməsi və müsadirəsi nəzərdə tutulsun:\nbu Konvensiyaya uyğun olaraq müəyyən edilmiş cinayət əməllərini törətmək və ya onların törədilməsinə kömək etmək üçün istifadə edilən əşyalar, sənədlər və ya digər vasitələr;\nbu cinayət əməllərinin törədilməsi nəticəsində əldə edilmiş gəlir, yaxud dəyəri belə gəlirlərə uyğun olan əmlak;\nb) bu Konvensiyaya uyğun olaraq müəyyən edilmiş hər hansı cinayət əməlinin törədilməsi üçün istifadə edilmiş hər hansı müəssisənin, bona fide üçüncü tərəflərin hüquqlarına xələl gətirmədən müvəqqəti və ya daimi bağlanması, yaxud uşaqlarla təmasla bağlı peşəkar və ya könüllü fəaliyyətin həyata keçirilməsi zamanı cinayət törətmiş şəxslərə müvəqqəti və ya daimi bu fəaliyyətin həyata keçirilməsinin qadağan edilməsi nəzərdə tutulsun.\n4. Hər bir Tərəf cinayətkarlar barəsində valideyn hüquqlarından məhrumetmə, yaxud məhkum olunmuş şəxslər üzərində nəzarət kimi digər tədbirləri tətbiq edə bilər.\n5. Hər bir Tərəf bu Konvensiyaya uyğun olaraq müəyyən edilmiş hər hansı cinayət əməlinin qurbanları üçün preventiv və yardım proqramlarını maliyyələşdirmək üçün bu maddəyə uyğun olaraq müsadirə edilmiş, cinayət yolu ilə əldə edilmiş gəlirlərin və ya əmlakın xüsusi fonda yönəlməsini müəyyən edə bilər.\nMaddə 28. Ağırlaşdırıcı hallar\nHər bir Tərəf zəruri qanunvericilik və ya digər tədbirləri həyata keçirir ki, aşağıdakı hallar cinayət əməlinin tərkib elementi kimi müəyyən edilmədiyi təqdirdə, bu Konvensiyaya müvafiq olaraq müəyyən edilmiş cinayətlərlə bağlı cəzaların müəyyən edilməsi zamanı qanunvericiliyin müvafiq müddəalarına uyğun olaraq ağırlaşdırıcı hallar kimi nəzərə alınması imkanı təmin edilsin:\na) cinayət nəticəsində qurbanın fiziki və ya əqli sağlamlığına ciddi zərər yetirildikdə;\nb) cinayət işgəncə və ya ciddi zorakılıq hərəkətləri ilə müşayiət olunduqda;\nc) cinayət xüsusilə zəif qurbana qarşı törədildikdə;\nd) cinayət ailə üzvü, uşaqla yaşayan şəxs və ya səlahiyyətindən sui-istifadə etmiş şəxs tərəfindən törədildikdə;\ne) cinayət bir qrup şəxs tərəfindən törədildikdə;\nf) cinayət mütəşəkkil cinayətkar qrup tərəfindən törədildikdə;\ng) cinayətkar əvvəllər eyni xarakterli cinayətləri törətməsinə görə məhkum olunduqda.\nMaddə 29. Məhkumluq\nHər bir Tərəf zəruri qanunvericilik və digər tədbirləri həyata keçirir ki, cəza müəyyən edilərkən digər Tərəfin bu Konvensiyaya uyğun olaraq müəyyən edilmiş cinayətlərlə bağlı çıxarılmış hökmləri nəzərə alınsın.\nİSTİNTAQ, CİNAYƏT TƏQİBİ VƏ PROSESSUAL HÜQUQ\nMaddə 30. Prinsiplər\n1. Hər bir Tərəf zəruri qanunvericilik və digər tədbirləri həyata keçirir ki, istintaq və cinayət təqibinin uşağın ən yüksək maraqları naminə və onun hüquqlarına riayət etməklə aparılması təmin edilsin.\n2. Hər bir Tərəf qurbanlara müdafiə yanaşmasını qəbul edir ki, istintaq və cinayət təqibi nəticəsində uşağın keçirdiyi sarsıntı ağırlaşmasın və zəruri hallarda, cinayət hüquqi tədbirlərin tətbiqindən sonra yardım göstərilsin.\n3. Hər bir Tərəf istintaq və cinayət təqibinin prioritet surətdə və heç bir əsassız ləngitmə olmadan aparılmasını təmin edir.\n4. Hər bir Tərəf bu fəsilə əsasən tətbiq edilən tədbirlərin “İnsan hüquqları və əsas azadlıqların müdafiəsi haqqında” Konvensiyanın 6-cı maddəsinə müvafiq olaraq, müdafiə hüquqlarına və ədalətli və qərəzsiz məhkəmə araşdırılmasına dair tələblərə xələl gətirmədiyini təmin edir.\n5. Hər bir Tərəf öz qanunvericiliyinin əsas prinsiplərinə müvafiq olaraq zəruri qanunvericilik və ya digər tədbirləri həyata keçirir ki,\nbu Konvensiyaya uyğun olaraq müəyyən edilmiş cinayətlərlə bağlı, zəruri hallarda gizli əməliyyat-axtarış tədbirlərinə yol verməklə səmərəli istintaqın və cinayət təqibinin keçirilməsi təmin edilsin;\nistintaq bölmələrinə və ya xidmətlərinə 20-ci maddəyə uyğun olaraq müəyyən edilmiş cinayətlərin qurbanlarını, o cümlədən informasiya və kommunikasiya texnologiyaları vasitəsilə ötürülən, yaxud təqdim edilən fotoşəkillər və ya audiovizual çəkilişlər kimi uşaq pornoqrafiyası materialını təhlil etməklə müəyyən etmək səlahiyyəti verilsin.\nMaddə 31. Ümumi müdafiə tədbirləri\n1. Hər bir Tərəf istintaq və cinayət təqibinin bütün mərhələlərində qurbanların hüquq və maraqlarının, o cümlədən onların şahid kimi xüsusi ehtiyaclarının, xüsusilə aşağıdakılar vasitəsilə müdafiəsi üçün zəruri qanunvericilik və digər tədbirləri həyata keçirir:\na) onlara öz hüquqları və onlar üçün mümkün olan xidmətlər, habelə bu cür məlumat almaqdan imtina etmədiyi halda, şikayətləri ilə bağlı görülən tədbirlər, ittihamlar, ümumiyyətlə istintaq və cinayət təqibinin gedişatı, habelə onların bu məsələdə rolu və işin nəticələri barədə məlumat verilməsi;\nb) ən azı qurbanların və onların ailələrinin təhlükəyə məruz qala biləcəkləri hallarda onlara cinayət məsuliyyətinə cəlb edilmiş və ya məhkum edilmiş şəxsin müvəqqəti və ya yekun olaraq azad edilməsi barədə zəruri hallarda məlumat verilməsi;\nc) qanunvericiliyin prosessual normalarına uyğun qaydada onlar üçün ifadə vermək, sübutlar təqdim etmək, habelə öz mövqeyinin, ehtiyaclarının və fikirlərinin bilavasitə və ya vasitəçinin köməyilə nəzərə alınması vasitələrini seçmək imkanının yaradılması;\nd) onların hüquq və mənafelərinin lazımi qaydada təqdim edilməsi və nəzərə alınması üçün onlara müvafiq yardım xidmətlərinin göstərilməsi;\ne) onların şəxsi həyatının, şəxsiyyətinin və təsvirlərinin qorunması, habelə onların müəyyən olunmasına gətirib çıxara biləcək hər hansı məlumatın yayılmasının qarşısını almaq məqsədilə öz qanunvericiliyinə müvafiq olaraq tədbirlər həyata keçirməklə;\nf) onların, habelə ailələrinin və onların tərəfindən çıxış edən şahidlərin təqib, qisasalma və təkrarən qurbana çevrilmə kimi təhlükələrdən qorunması;\ng) səlahiyyətli orqanlar tərəfindən uşağın ən yüksək maraqlan üçün başqa qaydanın müəyyən edilməsi, yaxud istintaq və ya cinayət təqibi üçün belə təmasın tələb olunması hallan istisna edilməklə, məhkəmə və hüquq mühafizə orqanlarının binalarında qurbanlarla cinayətkarlar arasında təmasın olmamasının təmin edilməsi.\n2. Hər bir Tərəf qurbanların səlahiyyətli orqanlarla ilkin təmasından başlayaraq onlar üçün müvafiq məhkəmə və inzibati proses barədə məlumatın mümkün olmasını təmin edir.\n3. Hər bir Tərəf qurbanların cinayət prosesində iştirak etmək hüququna malik olduğu hallarda hüquqi yardımdan, tələb edildikdə isə pulsuz hüquqi yardımdan istifadə etmək imkanını təmin edir.\n4. Hər bir Tərəf qurbanın qanunvericiliyə müvafiq olaraq cinayət prosesində iştirak etmək hüququna malik olduğu, lakin valideyn məsuliyyətini daşıyanların qurbanla maraqların toqquşmasına görə belə prosesdə uşağı təmsil etmək hüququndan məhrum edildiyi halda məhkəmə orqanlarına qurban üçün qanuni nümayəndəni təyin etmək imkanını təmin edir.\n5. Hər bir Tərəf qruplara, fondlara, cəmiyyətlərə, yaxud hökumət və ya qeyri-hökumət təşkilatlarına bu Konvensiyaya uyğun olaraq müəyyən edilmiş cinayətlərlə bağlı cinayət təqibi zamanı, qurbanların razılığı ilə, onlara yardım etmək və ya dəstək vermək imkanını öz qanunvericiliyində nəzərdə tutulmuş şərtlərə uyğun olaraq qanunvericilik və ya digər tədbirlər vasitəsilə təmin edir.\n6. Hər bir Tərəf bu maddənin müddəalarına uyğun olaraq qurbanlara verilən məlumatların onların yaşına və kamillik dövrünə uyğun qaydada və onların başa düşdükləri dildə verilməsini təmin edir.\nMaddə 32. İcraatın başlanması\nHər bir Tərəf zəruri qanunvericilik və ya digər tədbirləri həyata keçirir ki, bu Konvensiyaya uyğun olaraq müəyyən edilmiş cinayətlərlə bağlı istintaqın və ya cinayət təqibinin qurbanın irəli sürdüyü şikayət və ya ittihamdan asılı olmaması, habelə qurban hətta öz ərizəsini geri götürdüyü halda icraatın davam edə biləcəyi təmin edilsin.\nMaddə 33. Məsuliyyətə cəlbetmə müddətləri\nHər bir Tərəf zəruri qanunvericilik və ya digər tədbirləri həyata keçirir ki, 18-ci maddəyə, 19-cu maddənin 1-ci hissəsinin “a” və “b” bəndlərinə və 21-ci maddənin 1-ci hissəsinin “a” bəndinə uyğun olaraq müəyyən edilmiş cinayətlərlə bağlı cinayət məsuliyyətinə cəlbetmə müddətinin qurbanın yetkinlik yaşına çatmasından sonra icraatın səmərəli qaydada başlanmasına imkan yaradan müddətdə, habelə cinayət əməlinin ağırlığına mütənasib müddətdə davam etməsi təmin edilsin.\nMaddə 34. İstintaq\n1. Hər bir Tərəf zəruri tədbirlər həyata keçirir ki, istintaqı həyata keçirən şəxslər, bölmələr və ya xidmətlərin uşaqların cinsi istismarı və ya onlara qarşı cinsi zorakılıqla mübarizə sahəsində ixtisaslaşmış və ya həmin şəxslərin bu məqsədlə təlim keçmiş olması təmin edilsin. Bu bölmələr və ya xidmətlər münasib maliyyə resursları ilə təmin edilir.\n2. Hər bir Tərəf zəruri qanunvericilik və ya digər tədbirləri həyata keçirir ki, qurbanın həqiqi yaşı ilə bağlı qeyri-müəyyənliyin cinayət işinin başlanmasına mane olmadığı təmin edilsin.\nMaddə 35. Uşaqdan ifadə alma\n1. Hər bir Tərəf zəruri qanunvericilik və ya digər tədbirləri həyata keçirir ki, aşağıdakılar təmin edilsin:\na) faktlar barədə səlahiyyətli orqanlara məlumat daxil olduqdan sonra heç bir əsassız ləngimə olmadan uşaqdan ifadə almaq üçün müsahibə keçirilir;\nb) zəruri hallarda uşaqdan ifadə almaq üçün müsahibə bu məqsədlə yaradılmış və ya uyğunlaşdırılmış yerdə keçirilir;\nc) uşaqdan ifadə almaq üçün müsahibə bu məqsədlə təlim keçmiş mütəxəssislər tərəfindən keçirilir;\nd) mümkün və münasib olduqda uşaqdan ifadə almaq üçün müsahibələr eyni şəxslər tərəfindən keçirilir;\ne) müsahibələr yalnız cinayət təqibi məqsədləri ilə tələb olunan mümkün qədər az sayda olmalıdır;\nf) uşağı qanuni nümayəndəsi və ya münasib olduqda, onun seçimi ilə yetkinlik yaşına çatmış şəxs, bu şəxslə bağlı onun iştirakının qadağan edilməsi barədə qərar olduğu hallar istisna edilməklə, müşayiət edə bilər.\n2. Hər bir Tərəf zəruri qanunvericilik və digər tədbirləri həyata keçirir ki, qurbanla, müvafiq hallarda isə uşaq şahidi ilə bütün müsahibələrin videoçəkiliş aparmaqla keçirilməsi və bu videoyazıların məhkəmə icraatı zamanı sübut kimi qəbul edilməsi imkanı qanunvericiliyin normalarına müvafiq qaydada təmin edilsin.\n3. Qurbanın yaşı qeyri-müəyyən olduğu və qurbanın uşaq olduğuna inanmaq üçün səbəblər mövcud olduğu hallarda 1-ci və 2-ci hissələrdə nəzərdə tutulmuş tədbirlər onun yaşı müəyyən edilənədək tətbiq edilir.\nMaddə 36. Cinayət mühakiməsi\n1. Hər bir Tərəf hüquq peşəsi sahiblərinin müstəqilliyinə dair normalara əməl etməklə zəruri qanunvericilik və digər tədbirləri həyata keçirir ki, icraat iştirakçıları, xüsusilə hakimlər, prokurorlar və vəkillər üçün uşaqların hüquqları, habelə uşaqların cinsi istismarı və onlara qarşı seksual zorakılıqla bağlı təlimlərin keçirilməsi təmin edilsin.\n2. Hər bir Tərəf zəruri qanunvericilik və digər tədbirləri həyata keçirir ki, öz qanunvericiliyinin normalarına müvafiq olaraq aşağıdakılar təmin edilsin:\na) məhkəmə iclasının qapalı keçirilməsi barədə hakim tərəfindən qərar qəbul edilməsi;\nb) qurbanın məhkəmə zalında iştirak etmədən, yəni müvafiq kommunikasiya texnologiyalarından istifadə etməklə məhkəmə iclasında ifadə verməsi.\nMƏLUMATLARIN QEYDƏ ALINMASI VƏ SAXLANMASI\nMaddə 37. Seksual xarakterli cinayət törətməyə görə məhkum olunmuş şəxslər barəsində məlumatların qeydiyyatı və saxlanması\n1. Bu Konvensiyaya uyğun olaraq müəyyən edilmiş cinayətlərin qarşısının alınması və onlarla bağlı cinayət təqibinin keçirilməsi məqsədilə hər bir Tərəf bu Konvensiyaya uyğun olaraq müəyyən edilmiş cinayətləri törətməsinə görə məhkum olunmuş şəxslərin şəxsiyyəti və genetik profilinə (DNT) dair məlumatların şəxsi məlumatların qorunmasına dair müvafiq müddəalara və qanunvericilikdə nəzərdə tutulmuş digər müvafiq normalara və təminatlara uyğun qaydada toplanması və saxlanması üçün zəruri qanunvericilik və digər tədbirləri həyata keçirir.\n2. Hər bir Tərəf imzalama və ya ratifikasiya, qəbuletmə, təsdiq və ya daxilolma sənədini təhvil verən zaman Avropa Şurasının Baş katibinə 1-ci bəndin məqsədləri üçün məsul vahid milli orqanın adını və ünvanını təqdim edir.\n3. Hər bir Tərəf zəruri qanunvericilik və digər tədbirləri həyata keçirir ki, 1-ci hissədə göstərilən məlumatı öz qanunvericiliyində və müvafiq beynəlxalq sənədlərdə müəyyən edilmiş şərtlərə uyğun olaraq digər Tərəfin səlahiyyətli orqanına ötürmək imkanı təmin edilsin.\nMaddə 38. Beynəlxalq əməkdaşlıq üzrə ümumi prinsiplər və tədbirlər\n1. Tərəflər bu Konvensiyanın müddəalarına uyğun olaraq və müvafiq beynəlxalq və regional sənədlər, habelə mümkün qədər geniş dərəcədə vahid və ya qarşılıqlı olan qanunvericilik və normalar əsasında əldə edilmiş razılaşma vasitəsilə aşağıdakı məqsədlər üçün bir-birləri ilə əməkdaşlıq edirlər:\na) uşaqların cinsi istismarının və onlara qarşı cinsi zorakılığın qarşısının alınması və bu cür hallara qarşı mübarizə aparılması;\nb) qurbanları müdafiə və yardımla təmin edilməsi;\nc) bu Konvensiyaya uyğun olaraq müəyyən edilmiş cinayətlərlə bağlı istintaq və ya cinayət təqibinin aparılması.\n2. Hər bir Tərəf zəruri qanunvericilik və digər tədbirləri həyata keçirir ki, şəxs onun yaşamadığı Tərəfin ərazisində bu Konvensiyaya uyğun olaraq müəyyən edilmiş cinayətin qurbanı olduğu halda onun yaşadığı dövlətin səlahiyyətli orqanlarına şikayət etmək imkanı təmin edilsin.\n3. Cinayət işləri üzrə qarşılıqlı hüquqi yardımı və ya ekstradisiyanı müqavilənin olması ilə şərtləndirən Tərəfə bu cür müqavilə bağlanmadığı Tərəfdən hüquqi yardım və ya ekstradisiya ilə bağlı sorğu daxil olduqda o, bu Konvensiyaya uyğun olaraq müəyyən edilmiş cinayətlərlə bağlı bu Konvensiyanı cinayət işləri üzrə qarşılıqlı hüquqi yardım və ya ekstradisiya üçün hüquqi əsas hesab edə bilər.\n4. Hər bir Tərəf, münasib hallarda, uşaqların cinsi istismarı və onlara qarşı cinsi zorakılığın qarşısının alınması və bu cür hallarla mübarizənin üçüncü dövlətlərin yardım proqramlarına daxil edilməsinə səy göstərir.\nMaddə 39. Tərəflər Komitəsi\n1. Tərəflər Komitəsi Konvensiyaya tərəfdar çıxan dövlətlərin nümayəndələrindən ibarətdir.\n2. Tərəflər Komitəsi Avropa Şurasının Baş katibi tərəfindən çağırılır. Onun ilk yığıncağı bu Konvensiya onu imzalayan onuncu dövlətə münasibətdə qüvvəyə mindikdən sonra bir il ərzində keçirilir. Sonrakı yığıncaqlar Tərəflərin ən azı üçdə birinin və ya Baş katibin tələbi ilə keçirilir.\n3. Tərəflər Komitəsi öz reqlamentini qəbul edir.\nMaddə 40. Digər nümayəndələr\n1. Avropa Şurasının Parlament Assambleyası, İnsan hüquqları üzrə komissar, Cinayət Problemləri üzrə Avropa Komitəsi (CDPC), habelə Avropa Şurasının digər müvafiq hökumətlərarası komitələri Tərəflər Komitəsinə öz nümayəndəsini təyin edir.\n2. Nazirlər Komitəsi Tərəflər Komitəsi ilə məsləhətləşmə apardıqdan sonra Avropa Şurasının digər orqanlarını nümayəndə təyin etməyə dəvət edə bilər.\n3. Vətəndaş cəmiyyəti nümayəndələri, xüsusilə də qeyri-hökumət təşkilatları Avropa Şurasının müvafiq qaydaları ilə müəyyən edilmiş prosedura əməl etməklə Tərəflər Komitəsinə müşahidəçi qismində qəbul edilə bilər.\n4. Yuxarıda göstərilən 1-3-cü hissələrə uyğun olaraq təyin edilmiş nümayəndələr Tərəflər Komitəsinin yığıncaqlarında səsvermə hüququna malik olmadan iştirak edir.\nMaddə 41. Tərəflər Komitəsinin funksiyaları\n1. Tərəflər Komitəsi bu Konvensiyanın yerinə yetirilməsinə nəzarət edir. Bu Konvensiyanın yerinə yetirilməsinin qiymətləndirilməsinə dair prosedur Tərəflər Komitəsinin reqlamentində müəyyən edilir.\n2. Tərəflər Komitəsi uşaqların cinsi istismarının və onlara qarşı cinsi zorakılığın qarşısını almaq və bu cür hallarla mübarizə aparmaq qabiliyyətini artırmaq məqsədilə onlar arasında məlumat, praktika və ən yaxşı təcrübələrin toplanmasına, təhlilinə və mübadilə edilməsinə yardım göstərir.\n3. Tərəflər Komitəsi həmçinin münasib hallarda:\na) bu Konvensiyanın səmərəli surətdə həyata keçirilməsinə və tətbiqinə, o cümlədən bu Konvensiyaya əsasən verilmiş hər hansı bəyanat və ya qeyd-şərtin problemlərini və təsirini müəyyən etməyə yardım göstərir;\nb) bu Konvensiyanın tətbiqi ilə bağlı hər hansı məsələyə dair rəy bildirir, habelə mühüm hüquqi, siyasi və ya texnoloji proseslər barədə məlumat mübadiləsinə yardım göstərir.\n4. Avropa Şurasının Katibliyi Tərəflər Komitəsinə bu maddəyə uyğun olaraq öz funksiyalarının yerinə yetirilməsində yardım göstərir.\n5. Bu maddənin 1, 2 və 3-cü hissələrində göstərilən fəaliyyət barədə məlumat müntəzəm qaydada Cinayət Problemləri üzrə Avropa Komitəsinə (CDPC) verilir.\nDİGƏR BEYNƏLXALQ SƏNƏDLƏRLƏ ƏLAQƏ\nMaddə 42. BMT-nin “Uşaq hüquqları haqqında” Konvensiyası və onun Uşaq alverinə, uşaq fahişəliyinə və uşaq pornoqrafiyasına dair Fakültativ Protokolu ilə əlaqə\nBu Konvensiya BMT-nin “Uşaq hüquqları haqqında” Konvensiyası və onun Uşaq alverinə, uşaq fahişəliyinə və uşaq pornoqrafiyasına dair Fakültativ Protokolunun müddəalarından irəli gələn hüquq və öhdəliklərə təsir göstərmir və onların imkan verdiyi müdafiənin səmərəliliyini artırmaq, habelə orada əks etdirilən standartları inkişaf etdirmək və tamamlamaq məqsədini daşıyır.\nMaddə 43. Digər beynəlxalq sənədlərlə əlaqə\n1. Bu Konvensiya Tərəflərin tərəfdar çıxdığı və ya çıxacağı, habelə bu Konvensiyada baxılan məsələlərə dair müddəaları əks etdirən, cinsi istismarın və cinsi zorakılığın uşaq qurbanlarını daha geniş müdafiə və yardımla təmin edən beynəlxalq sənədlərin müddəalarından irəli gələn hüquq və öhdəliklərə təsir göstərmir.\n2. Bu Konvensiyanın Tərəfləri bu Konvensiyanın müddəalarını gücləndirmək və ya burada təsbit edilmiş prinsiplərin tətbiqini təşviq etmək məqsədilə bu Konvensiyada baxılan məsələlər üzrə bir-birləri ilə ikitərəfli və ya çoxtərəfli müqavilələr bağlaya bilərlər.\n3. Avropa İttifaqının üzvləri olan Tərəflər öz qarşılıqlı münasibətlərində bu Konvensiyanın məqsəd və məramına xələl gətirmədən və onun digər Tərəflərlə tam surətdə tətbiqinə xələl gətirmədən konkret məsələni idarə edən və konkret iş üzrə tətbiq edilən Birlik və ya Avropa İttifaqı normalarının mövcud olduğu halda Birliyin və Avropa İttifaqının qaydalarını tətbiq edir.\nMaddə 44. Düzəlişlər\n1. Tərəfin bu Konvensiyaya düzəliş edilməsi ilə bağlı irəli sürdüyü hər hansı təklif Avropa Şurasının Baş katibinə təqdim edilir və onun tərəfindən Avropa Şurasının üzv dövlətlərinə, bu Konvensiyanı imzalamış, tərəfdar çıxmış dövlətə, Avropa İttifaqına, 45-ci maddənin 1-ci hissəsinin müddəalarına uyğun olaraq bu Konvensiyanı imzalamağa dəvət edilmiş hər bir dövlətə, habelə 46-cı maddənin 1-ci hissəsinin müddəalarına uyğun olaraq bu Konvensiyaya qoşulmağa dəvət edilmiş hər bir dövlətə göndərilir.\n2. Tərəfin təklif etdiyi hər hansı düzəliş Cinayət Problemləri üzrə Avropa Komitəsinə (CDPC) göndərilir və o, Nazirlər Komitəsinə həmin təklif edilən düzəliş barədə öz rəyini təqdim edir.\n3. Nazirlər Komitəsi təklif edilən düzəlişi və CDPC-nin təqdim etdiyi rəyi nəzərdən keçirir və bu Konvensiyaya tərəfdar çıxmış Avropa Şurasının üzvü olmayan dövlətlərlə məsləhətləşmə apardıqdan sonra düzəlişi qəbul edə bilər.\n4. Bu maddənin 3-cü hissəsinə uyğun olaraq Nazirlər Komitəsinin qəbul etdiyi hər hansı düzəlişin mətni qəbul edilməsi üçün Tərəflərə təqdim edilir.\n5. Bu maddənin 3-cü hissəsinə uyğun olaraq qəbul edilən hər hansı düzəliş bütün Tərəflərin Baş katibə düzəlişi qəbul etməsi barədə məlumat təqdim etdiyi gündən bir ay müddətinin bitməsindən sonra növbəti ayın birinci günü qüvvəyə minir.\nMaddə 45. İmzalanma və qüvvəyəminmə\n1. Bu Konvensiya Avropa Şurasının üzv dövlətləri, onun işlənib hazırlanmasında iştirak etmiş Avropa Şurasının üzvü olmayan dövlətlər, habelə Avropa Birliyi tərəfindən imzalanması üçün açıqdır.\n2. Bu Konvensiya ratifikasiya, qəbuletmə və ya təsdiq üçün açıqdır. Ratifikasiya, qəbuletmə və ya təsdiq barədə sənədlər Avropa Şurasının Baş katibinə saxlanca təqdim edilir.\n3. Bu Konvensiya Avropa Şurasının ən azı 3 üzvü daxil olmaqla 5 imzalayan tərəfin əvvəlki hissənin müddəalarına uyğun olaraq Konvensiya müddəalarının qəbul etməsi barədə razılıq bildirdikləri tarixdən sonra üç ay müddətinin bitməsindən sonra növbəti ayın birinci günü qüvvəyə minir.\n4. Konvensiyanın müddəalarını qəbul etməsi barədə razılıq bildirən 1-ci hissədə göstərilən hər hansı dövlətə və Avropa İttifaqına münasibətdə Konvensiya ratifikasiya, qəbuletmə və ya təsdiq sənədi saxlanc üçün təqdim edilən tarixdən üç ay müddətinin bitməsindən sonra növbəti aynı birinci günü qüvvəyə minir.\nMaddə 46. Konvensiyaya qoşulma\n1. Bu Konvensiya qüvvəyə mindikdən sonra Avropa Şurasının Nazirlər Komitəsi bu Konvensiyanın Tərəfləri ilə məsləhətləşmə apardıqdan və onların yekdil razılığını aldıqdan sonra Avropa Şurası Nizamnaməsinin 20-ci maddəsinin “d” bəndində nəzərdə tutulmuş səs çoxluğu ilə qəbul edilmiş qərarla və Nazirlər Komitəsində iştirak etmək səlahiyyətinə malik olan Razılığa gələn dövlətlər nümayəndələrinin yekdil səs çoxluğu ilə Konvensiyanın işlənib hazırlanmasında iştirak etməmiş Avropa Şurasının üzvü olmayan hər hansı dövləti bu Konvensiyaya qoşulmağa dəvət edə bilər.\n2. Konvensiyaya qoşulan hər hansı dövlətə münasibətdə Konvensiya qoşulmaya dair sənədin Avropa Şurasının Baş katibinə saxlanca verildiyi tarixdən üç ay müddətinin bitməsindən sonra növbəti ayın birinci günü qüvvəyə minir.\nMaddə 47. Ərazi üzrə tətbiqi\n1. Hər bir dövlət və ya Avropa İttifaqı bu Konvensiyanı imzalayarkən və ya ratifikasiya, qəbuletmə, təsdiqetmə və ya qoşulma haqqında sənədi saxlanca təqdim edərkən bu Konvensiyanın hansı ərazi və ya ərazilərə tətbiq edilməsini göstərə bilər.\n2. Hər bir Tərəf daha sonra Avropa Şurası Baş katibinin adına bəyanat verməklə, bu Konvensiyanın təsir dairəsini həmin bəyanatda göstərilmiş, beynəlxalq münasibətlərinə görə məsuliyyət daşıdığı və ya adından öhdəlik götürmək səlahiyyətinə malik olduğu hər hansı bir digər əraziyə münasibətdə genişləndirə bilər. Konvensiya belə əraziyə münasibətdə Avropa Şurasının Baş katibi tərəfindən belə bəyanatın alındığı tarixdən etibarən üç ay müddətinin bitməsindən sonra növbəti ayın birinci günü qüvvəyə minir.\n3. Əvvəlki iki hissəyə uyğun olaraq təqdim edilmiş hər hansı bəyanat həmin bəyanatda göstərilən hər hansı bir əraziyə dair Avropa Şurası Baş katibinin adına bildiriş təqdim edilməklə geri götürülə bilər. Geriyə götürmə Avropa Şurasının Baş katibi tərəfindən müvafiq bəyanatın alındığı tarixdən etibarən üç ay müddətin bitməsindən sonra növbəti ayın birinci günü qüvvəyə minir.\nMaddə 48. Qeyd-şərtlər\nDəqiq surətdə müəyyən edilən qeyd-şərtlər istisna edilməklə, bu Konvensiyanın istənilən müddəası ilə bağlı heç bir qeyd-şərt edilə bilməz. Hər hansı qeyd-şərt istənilən vaxt geri götürülə bilər.\nMaddə 49. Denonsasiya\n1. Hər bir Tərəf Avropa Şurası Baş katibinin adına bildiriş göndərməklə bu Konvensiyanı istənilən zaman denonsasiya edə bilər.\n2. Belə denonsasiya Avropa Şurasının Baş katibi tərəfindən bildirişin alındığı tarixdən üç ay sonra növbəti ayın birinci günü qüvvəyə minir.\n3. Avropa Şurasının Baş katibi Avropa Şurasının üzv dövlətlərinə, bu Konvensiyanı imzalamış və ya ona tərəfdar çıxmış hər bir dövlətə, Avropa Birliyinə, 45-ci maddəyə uyğun olaraq bu Konvensiyam imzalamaq üçün dəvət olunmuş hər bir dövlətə, habelə 46-cı maddəyə uyğun olaraq bu Konvensiyaya qoşulmaq üçün dəvət olunmuş hər bir dövlətə aşağıdakılar barədə bildiriş göndərir:\na) hər hansı imzalanma;\nb) hər hansı bir ratifikasiya, qəbuletmə, təsdiqetmə və ya qoşulma haqqında sənədlərin saxlanca təqdim edilməsi;\nc) 45-ci və 46-cı maddələrə uyğun olaraq bu Konvensiyanın qüvvəyəminmə tarixi;\nd) 44-cü maddəyə uyğun olaraq qəbul edilmiş hər hansı düzəliş və onun qüvvəyəminmə tarixi;\ne) 48-ci maddəyə uyğun olaraq edilmiş hər hansı qeyd-şərt;\nf) 49-cu maddəyə əsasən edilmiş hər hansı denonsasiya;\ng) bu Konvensiya ilə əlaqədar hər hansı bir hərəkət, bildiriş və ya məlumat.\nBunun təsdiqi olaraq, müvafiq qaydada səlahiyyət verilmiş aşağıda imza\nedənlər bu Konvensiyanı imzaladılar.\n2007-ci il 25 oktyabr tarixində Lansarotedə, ingilis və fransız dillərində tam autentik olaraq imzalanan hər iki mətn bir nüsxədə olmaqla, eyni qüvvəyə malikdir, həmin nüsxə Avropa Şurasının arxivlərində saxlanılacaqdır. Avropa Şurasının Baş katibi Konvensiyanın təsdiq edilmiş surətlərini Avropa Şurasının hər bir üzv dövlətinə, Konvensiyanın hazırlanmasında iştirak edən Avropa Şurasının üzvü olmayan dövlətlərə, Avropa Birliyinə və bu Konvensiyaya qoşulmaq üçün dəvət olunmuş hər bir dövlətə göndərir.\n“Uşaqların cinsi istismardan və cinsi zorakılıqdan müdafiəsi haqqında” Avropa Şurasının Konvensiyasına dair Azərbaycan Respublikasının\n1. Azərbaycan Respublikası bəyan edir ki, Konvensiyanın müddəaları Ermənistan Respublikasına münasibətdə Azərbaycan Respublikası tərəfindən tətbiq edilməyəcəkdir.\n2. Azərbaycan Respublikası bəyan edir ki, o, Ermənistan Respublikası tərəfindən işğal olunmuş ərazilərində (Azərbaycan Respublikasının Dağlıq Qarabağ regionu və ona bitişik yeddi rayonu) Konvensiyanın müddəalarının həyata keçirilməsinə həmin ərazilər işğaldan azad olunanadək və işğalın nəticələri tam aradan qaldırılanadək təminat vermir (Azərbaycan Respublikasının işğal olunmuş ərazilərinin sxematik xəritəsi əlavə olunur).\n3. Azərbaycan Respublikası bəyan edir ki, bu bəyanatın 1-ci və 2-ci bəndlərinin müddəalarını istənilən zaman dəyişdirmək və ya ləğv etmək hüququnu özündə saxlayır və digər Tərəflər hər hansı bu cür dəyişikliklər və ya ləğvetmələr haqqında yazılı şəkildə məlumatlandırılacaqlar.


Tahir Kərimov Salyandakı villasını neçiyə satır? “Mənim intellektim” layihəsi başladı Azercell-dən iPhone 7! Hədsiz İnternetlə, ilkin Yasamal da qazsız qaldı: “Sızma olub” “Allah dedi ki, bir də söyüş söysən…” R İran-Türkiyə qaz xətti partladıldı Asiman Həsənov işdən qovuldu Hələbdə iri hərbi əməliyyat başladı Lənkəranda 2 avtobus toqquşdu, 4 yaralı – Yeni rektor şəhid haqqında filmə qadağa qoydu – “”Azdramda” kim qalacaq?!̶ Ali Məhkəmədən bankların əleyhinə qərar\n11 Avqust 2016 / 18:25 / Baxış sayı: 2490 Ali Məhkəmənin bu gün baş tutan iclasında lisenziyaları ləğv edilən “Atrabank” və Qafqaz İnkişaf Bank ASC-lərin əleyhinə qərar qəbul edilib. “Report”-a bu barədə bank dairələrindən məlumat verilib. Xatırladaq ki, lisenziyaları ləğv olunan “Atrabank” və “Qafqaz İnkişaf Bankı” konsolidasiyaya getmək şərti ilə bazara qayıtmağa çalışırdı. Bunun üçün onlar ilk növbədə 1 saylı Bakı İnzibati-İqtisadi Məhkəməsinə müraciət edib və məhkəmə bankların xeyrinə qərar vermişdi.


Sarı rəngli Macaw - Tam Profil, Tarix və Qayğı * Heyvanlar haqqında\nSarı rəngli Macaw: Quş növləri haqqında məlumat\nCazibədar, məkrli və komik, sarı rəngli macaws, kiçik bir makaw paketi üçün daha kiçik, daha əlverişli və baxım baxımından böyük bir makavanın bütün şəxsiyyətlərini təqdim edir. Böyük ev heyvanları düzəldirlər. Təlimi asanlaşdıran parlaqdırlar və bu quşların çoxu olduqca yaxşı danışmağı öyrənirlər. Bu tutuquşular diqqəti sevir və bir ailənin bir hissəsi olmaqdan zövq alırlar. Sarı rəngli macaw, sağ sahibi üçün fövqəladə bir yoldaş edə bilən canlı, cəlbedici bir quşdur.\nÜmumi adlar: Sarı rəngli macaw, qızıl rəngli macaw, sarı rəngli macaw, Cassin macaw\nElmi Adı: Ara auricollis və yaPrimolius auricollis\nYetkin ölçüsü: 15 ilə 17 düym arasında, 8 ilə 10 unsiya arasındadır\nÖmrün uzunluğu: 50 yaşdan yuxarı\nSarı rəngli macaws mərkəzi Cənubi Amerikada doğma yerlərdir. Onların sırasına Boliviya və Braziliya, eləcə də Paraqvay və Argentinanın şimal hissələri daxildir. Təbiətdə sarı rəngli macaws, yoldaşı ilə sıx bağlar yaradır və sürüdə olsa belə nadir hallarda bir-birindən ayrılırlar. Tropik meşələr və aşağı meşəlik ərazilərdə ağac boşluqlarında yuva qururlar. Bu quşlar təhdid olunur və təhlükə altındadır.\nBu növün taksonomiyası mübahisədədir. Bəziləri bu quşu təsnif edirlər Ara şiddətli macaws oxşar kiçik bir tutuquşu kimi cins. Digərləri bu quşu yerində yerləşdirirlərPrimolius sarı rəngli yaxın münasibətlərdən biri olan İlligerin macaw kimi digər mini macaws ilə cins. Əvvəllər sarı rəngli, hər ikisi ilə əlaqəli olmayan bir şey adlandırıldı.Propyrrhura auricollis—bu daha çox məsələni qarışdırır.\nŞəfqətli, lakin bir qədər nadinc, sarı rəngli macaw, ağıllı və bacarıqlı bir kiçik tutuquşu olmaq üçün bir nüfuza sahibdir. Sahibindən diqqəti artırır və lazımi vasitələrlə bu diqqəti axtaracaqdır. Evə çatanda bir təbrik gözləyin və istəsən də, istəməsən də çoxlu sevgi və məhəbbət var.\nBəziləri bir nəfərlik quş olsa da, əksər sarı rəngli macawlar qeyri-adi ailə ev heyvanları edir. Bir quş cavanlaşdıqda kömək edir. Təbiəti ilə ümumiyyətlə dostdurlar. Bu əlamətlər cütləşmə və sürü instinktlərindən, insan sürüsünə məmnuniyyətlə uzadacaq cəhətlərdir.\nDüzgün təhsil, nizam-intizam və sevgini nəzərə alaraq, bu quşlar sahibləri ilə dərin və uzunmüddətli bağlar yaradan sadiq və mehriban ev heyvanlarına çevrilə bilərlər. Ancaq bu quş gənc yaşdan ardıcıl təlim almırsa, o zaman ərazi, məmə quşu ola bilər.\nSarı rəngli macaws ümumiyyətlə daha böyük macaws qədər səs-küylü olmasa da, əhval tətil etdikdə olduqca yüksək olmağa qadirdirlər. Bəziləri hətta çağırışlarını bir qəpiklə müqayisə edirlər. Bu səs-küy səviyyəsi, onları mənzil və ya kondominiumun yaşaması üçün uyğun deyil.\nBir çox sarı yaxalılar istedadlı danışanlardır. Bir neçə söz və söz söyləməyi bacarırlar. Bəzi sahiblər sarı rəngli macawın daha böyük növlərdən daha aydın şəkildə danışa biləcəyini qeyd etdilər. Buna baxmayaraq, heç bir tutuquşu danışmağa zəmanət vermir. Danışıq qabiliyyətinə görə yalnız bir quş almayın.\nSarı rəngli Macaw rəngləri və işarələri\nSarı rəngli macaws əsasən müxtəlif çalarlarda yaşıl cisimlərə malikdir. Yaşıl bəzi tutuquşulara nisbətən bir az qaranlıq ola bilər, baxmayaraq ki, onlar zeytun və əhəng yaşıl rənglidir. Onlar ümumi adlarını boyunlarının arxasına (nape) vuran sarı lentlərdən əldə edirlər. Quşların uzun maroon quyruqları uclarında parlaq mavi bir rəngə malikdir. Uçuşda qanadları altındakı sarı rəngləri də görəcəksiniz.\nBu quşun alnında narıncı irisi əhatə edən iri ağ göz yamalarına kəskin zidd olan mavi-qara rəngdir. Göbəklər əsasən qara rəngdədir, yuxarı mandiblin sonundakı ağ nöqtəyə boyanır və ayaqları ət rənglidir.\nKişilər və qadınlar bir-birinə oxşayır, çünki bu monomorf bir quş növüdür. DNT cinsi əlaqə və ya cərrahi cinsi əlaqə proseduru cinsləri bir-birindən ayırmağın yeganə yoludur. Ayrıca, bu quşun plumage rəngində gənc bir quş kimi parıltı yoxdur; yaşları ilə rəngləri daha parlaq olacaq.\nSarı rəngli bir Macaw üçün qayğı\nSarı rəngli macaws, bir çox digər mini macaw növləri kimi, özlərini ən çox qayğı göstərən şəxsə bağlamaq üçün bir nüfuza malikdir. Diqqəti və qarşılıqlı əlaqəni istəyərlər və buna görə gündə bir neçə saat həsr etməsən, düzgün seçim deyillər.\nBu mini macaws, maraqlı və bəzən yaramaz şəxsiyyətlərindən qaynaqlanan az qaçan sənətçilərdir. Etibarlı və etibarlı bir qəfəs təmin etdiyinizə əmin olun. Bunlar daha kiçik tutuquşular olsa da, ayaqları və qanadlarını araşdırmaq və uzatmaq üçün hələ də böyük bir qəfəsə ehtiyac duyurlar. Ən azı, qəfəsin uzunluğu 3 fut enində və 6 fut uzunluğunda olmalıdır.\nTutuquşular müsbət möhkəmləndirmə ilə daha yaxşı iş görməyə meyllidirlər, buna görə pis davranışa və yaxşı mükafata məhəl qoymağı unutmayın. Macaw bir az səliqəsiz qəfəsdən çıxdıqda, bəzən davranışı düzəltmək üçün lazım olan şey onu yenidən perkamentinə qoymaqdır. Bir az səbirlə, xoşbəxt olmağın nəyi öyrənəcəyini öyrənmək istəyir, bu da hamısı istəyir.\nBaşqa bir şərt, bir quş çəmənliyi üçün bir qab su. Bu macawlar su ilə sevinir və bir şans verilsə ürəyinin məzmununa sıçrayacaq.\nSarı rəngli macaws nisbətən sağlam, uzun ömürlü quşlardır, lakin bəzi ümumi heyvan quş xəstəliklərinə həssasdırlar:\nProventrikulyar dilatasiya xəstəliyi (bir virus səbəb olduğu Mawaw israf xəstəliyi)\nPsittakoz (tutuquşu atəşi, xlamidioz bakterial infeksiyası)\nDigər bakterial, viral və mantar infeksiyaları\nVəhşi sarı rəngli macaws sıra nisbətən az olsa da, bir neçə ölkəni əhatə edir. Quş çox sayda müxtəlif yerli meyvə, qoz-fındıq, toxum və bitki yeyir. Sarı rəngli bir ev heyvanı eyni qədər fərqli bir pəhriz yeməlidir.\nMacaws, ölçülərindən asılı olaraq gündə təxminən 1/2 - 3/4 stəkan tutuquşu qarışığı və təxminən 1/2 - 3/4 fincan meyvə və tərəvəz yeyəcəkdir. Hər gün təzə içməli su ilə təmin edin. Quşun sağlam və xoşbəxt olması üçün toxum və qoz-fındıq ilə əlavə edin.\nZəhərli ola biləcəyi üçün bu quşları heç vaxt avokado, şokolad, rovarb, qəhvə lobya və ya spirtli içkilərlə qidalandırmayın.\nSarı rəngli macaws oynamaq üçün yaşayır. Bu macaw, ayaqları, gaga və qanadlarını uzatmaq və məşq etmək üçün hər gün qəfəs xaricində minimum 1 - 2 saat oyun saatı tələb olunur. Bu dəfə həm quşun danışmağı öyrətməsini, istərsə də əyləncəli quş tövsiyələrini öyrətməyiniz üçün məşq üçün əlverişli bir məqamdır. Ətraflarında təlxək olmağı sevirlər və şəxsiyyətlərinin bu hissəsini ortaya çıxaran çox əyləncəli olacaqsınız.\nKafesdən kənarda olduqda, bu oynaq kiçik akrobatlar üçün yeməklər və oyuncaqlar üçün yer olan sağlam bir oyun stendi vacibdir. Yaxşı tutuquşu oyuncaqlar sərt və bol olmalıdır, qəfəsdə və xaricində olmalıdır. Sarı rəngli makavanın məşğul olması lazımdır, buna görə quşunuza nə qədər təhlükəsiz oyuncaqlar verə bilsəniz, o qədər xoşbəxt olacaqdır. Taxta, dəri və ip əla materialdır və köhnəlmiş oyuncaqları əvəz edə biləcəyinizə əmin olun.\nİctimai, mehriban, sadiq\nAğıllı, danışmağı və tövsiyələri necə yerinə yetirməyi öyrənə bilər\nDigər tutuquşulara nisbətən sakit\nSəs-küylü olmaya bilər, amma istədiyi zaman yenə də səslənə bilər\nBir nəfərlik bir əlaqə yaratmağa çalışır və başqalarından qaça bilər\nSarı rəngli bir Macaw almaq və ya harada qəbul etmək\nBir macaw və ya hər hansı bir tutuquşu ilə maraqlanırsınızsa, daha böyük və ya daha rəngli bir quşun lehinə bu növdən yayınmayın. Onlar pet ticarətində asanlıqla tapılır və tapmaq olduqca asan olmalıdır. Bir neçə quşu ziyarət edin və sarı rəngli bir macaw ilə əlaqə qurduqdan sonra bu kiçik gözəlliklərin həyatdan daha böyük ola biləcəyini görəcəksiniz.\nBir quş mağazasından və ya damazlıqdan mini macaw satın almadan əvvəl, heyvan sığınacaqlarını və xilasetmə təşkilatlarını yoxlayın. Onların qiyməti 1500 ilə 2500 dollar arasında dəyişə bilər. Onlayn mənbələr sizi seleksiyaçıların düzgün istiqamətinə yönəldə bilər və ya xilas edə bilər:\nQuşların Gözəlliyi ABŞ-da nüfuzlu tutuquşu yetişdiricilərinin bir kataloqunu saxlayan bir təşkilatdır. Bir quş yetişdiricisini nəzərdən keçirirsinizsə, damazlıq heyəti ilə görüşdüyünüzə, quşlarının ümumi sağlamlığına baxmağınıza, yaşayış şərtlərini araşdırmağınıza və keçmişlə danışmağınıza əmin olun. müştərilər. Yetiştiricidən çəkinməli olduğunuz işarələrə, darıxdırıcı yaşayış şəraiti, hərəkətsiz quşlar və suallarınızdan qaçan və ya quşları haqqında çox məlumata sahib olmayan damazlıq heyvanlar daxildir.\nBənzər növlərlə maraqlanırsınızsa, yoxlayın:\nŞiddətli Macaw növləri\nƏks təqdirdə, digər macaw növlərinin hamısını nəzərdən keçirin.\nVideoya baxın: QUSLAR TV u0026 HEYATIMIN QUŞLARI (Oktyabr 2020).


Britaniya səfiri Qaçqınların və Məcburi Köçkünlərin İşləri üzrə Dövlət Komitəsində olub - XALQQAZETI.COM\nDövlət Komitəsindən "Xalq qəzeti"nə verilən məlumata görə, görüşdə məcburi köçkünlərin işğaldan azad edilmiş ərazilərə qayıdışı ilə bağlı məsələlər ətrafında fikir mübadiləsi aparılıb. Prezident İlham Əliyevin məcburi köçkünlərin problemlərinin həlli istiqamətində həyata keçirdiyi tədbirlər barədə britaniyalı diplomata ətraflı məlumat verilib. Qeyd edilib ki, bu kateqoriyadan olan vətəndaşlara Birinci vitse-prezident xanım Mehriban Əliyeva da xüsusi diqqət və qayğı göstərir.\nSəfir Ceyms Şarp səmimi görüşə görə təşəkkürünü bildirib. O, regionda münaqişənin başa çatmasını və məcburi köçkünlərin daimi yaşayış yerlərinə qayıdışı üçün şəraitin yaranmasını yüksək qiymətləndirərək, ölkəsinin davamlı sülhə dəstək imkanlarından bəhs edib.\n5 Mart 2021 12:32 - SİYASƏT


Dunya-az.com | Amerikalıların etibar etdiyi azərbaycanlı xanım\nAmerikalıların etibar etdiyi azərbaycanlı xanım\n18 Fevral 2019 [17:54]\nAmerikadakı azərbaycanlıların təsis etdiyi təşkilatların həyata keçirdiyi tədbirlərin mahiyyəti ilə yaxından tanış olduqca, bir məsələnin şahidi oluram. Bu qurumların əksəriyyəti icma, bir neçəsi isə formalaşmış təşkilat kimi fəaliyyət göstərir.\nSanki icmaya bənzəyənlər yalnız daxili auditoriyaya hesablanıb. Yəni azərbaycanlıları bir araya gətirmək, milli, rəsmi bayramlarımızı birlikdə qeyd etmək, müxtəlif dərnəklər açıb yeni nəsil amerikalı soydaşlarımızı dil kurslarına, rəqs qruplarına cəlb etməkdən ibarətdir.\nTəşkilat kimi fəaliyyətdə olanlar isə həm birinciyə xas olan tədbirləri həyata keçirir və həm də siyasi baxımdan Azərbaycanın amerikalılar arasında təbliği ilə məşğul olurlar. Haqqında söhbət açdığım İradə xanım Axundova kifayət qədər formalaşmış bir təşkilatın rəhbəridir.\nNəcib, kübar və geniş dünyagörüşünə malik olan bu xanım Bakı şəhərində dünyaya gəlib. 1973-cü ildə 7 nömrəli orta məktəbi bitirib. 1975-1982-ci illərdə Azərbaycan Dövlət Universitetində, Filologiya fakültəsinin qiyabi şöbəsində ali təhsil alıb.\nEyni zamanda 1975-1985-ci illərdə AMEA-nın Geologiya İnstitutunda çalışıb. 1986-1993-cü illərdə 20 nömrəli məktəbin rus dilli bölməsində Azərbaycan dilini tədris edib. 1993-cü ildə həyat yoldaşının işi ilə əlaqədar İspaniyanın Madrid şəhərinə köçüblər və 1995-ci ilədək orada, sonra isə iki il də Səudiyyə Ərəbistanında yaşayıblar. 1997-ci ildən ABŞ-n Texas ştatının Hyuston şəhərində məskunlaşıblar.\nAtası Azərbaycan dili və ədəbiyyatı müəllimi olmuş Seyidəli Axundovun oğlu İbrahim Axundovdur. O, uzun illər 1 nömrəli Çörək Məhsulları Kombinatının direktor müavini vəzifəsində çalışıb. Anası isə Azərbaycan Demokratik Respublikasının yüksək çinli zabitlərindən biri, Şirəli Əliyevin qızı Elmira Əliyeva olub. O, evinin xanımı idi.\nİradə xanım 2000-ci ildən 1976-cı ildə təsis olunan "Hyuston - Bakı Qardaşlaşmış Şəhərlər Asossasiyası"na rəhbərlik edir. Hyuston Bakıyla yanaşı, 17 müxtəlif ölkənin şəhərləri ilə də qardaşlaşıb. Bu təşkilat xeyli ictimai-siyasi tədbirlər həyata keçirib.\nBu tədbirlərin hər biri ölkəmizin tanınmasına, Qarabağ probleminin amerikalılara çatdırılmasına, mədəniyyətimizin təbliğ olunmasına xidmət edib. Texas ştatının müxtəlif universitetlərində vətənimizin tarixinə həsr olunmuş konfranslar keçirib. Yunanıstan, İtalya, Türkiyə və Azərbaycan səfirliyinin nümayəndələrinin iştirakı ilə baş tutan "Azərbaycan neftinin dünyada rolu" adlı konfransı da bu qəbildəndir.\nBundan əlavə, Hyuston şəhərindəki orta məktəblərdən birində ölkəmiz haqqında bir neçə dəfə fərqli filmlər nümayiş etdirilib. Bakıdan dəvət edilən şagirdlərlə Hyuston məktəblilərinin görüşü təşkil olunub. Bu şəhərdə böyüyən azərbaycanlı uşaqlar arasında şahmat yarışları keçirilib.\n"Qız qalası mənim gözümlə" rəsm müsabiqəsi də bu sıradadır. Bütün bunlara futbol yarışlarında dəfələrlə iştirak edən azərbaycanlı gənclərdən ibarət komandanı da əlavə etsək, bu təşkilatın gördüyü işlərin nə qədər vacib olduğunun şahidi olarıq.\nÖmür-gün yoldaşı Eduard Məmmədov kimya elmləri doktorudur. Uzun illər AMEA-nın Neft Prosesləri İnstitutunda şöbə müdiri vəzifəsində çalışıb. Qızı Nərminə xanım Texas Universitetində maliyyə üzrə magistr dərəcəsinə yiyələnib.\nFəaliyyətinin təkcə Hyustonla məhdudlaşmaması, daha da genişlənməsi üçün 2015-ci ildə "Azərbaycan Mərkəzi" adlı ikinci bir təşkilat yaradıb. Hər il "Novruz"da ziyafət təşkil edib, bayram süfrəsi açırlar. Həmin ziyafətlərdə şəhər rəhbərliyinin nümayəndələri də iştirak edirlər.\nXocalı soyqrımı ilə əlaqədar filimlərin nümayişi təşkil olunur. Bu tədbirlərdə "Bağlı qapı", "Müharibə uşaqları" və s. filmlər amerikalılara nümayiş etdirilir.\n28 may müstəqillik günü də hər il qeyd olunan bayramların sırasındadır. ADR-in 100 illiyi ilə bağlı tədbir isə BMT-nin Hyustondakı şöbəsinin nümayəndəsinin iştirakı ilə keçirilib.\nDeyir ki, - "Mən Azərbaycan aşiqiyəm. Öz xalqımı canım qədər sevirəm. Bacardığım qədər Azərbaycanı təbliğ edirəm".\nƏsilzadələrə xas olan davranışı, yüksək mədəniyyəti və eləcə də səmimiyyəti ilə amerikalılar arsında böyük nüfuz qazanıb. Necə deyərlər, sözü eşidilir. Konqresmenlər, dövlət məmurları ona etibar edir, ona inanırlar.\nArzuları böyükdür, istəyir ki, "Azərkosmos"la "Nasa" arasında münasibət yaratsın. Bunun ölkəmiz üçün nə qədər faydalı olduğunu dilə gətirir. Bu yaxınlarda Hyuston Universitetində Azərbaycanla bağlı yeni bir konfrans keçirməyi planlaşdırır.\nZəhməti hədər getməyib, Amerika vətəndaşı olsa da, Azərbaycan dövlətinin "Tərəqqi" medalına layiq görülüb.


Sosial işin təşkili kafedrasının tərkibində fəaliyyət göstərən “Empatiya” klubunun təşkilatçılığı ilə 8 May – Beynəlxalq Talassemiya Gününə həsr olunmuş “Talassemiya həyatımızı məhdudlaşdırmasın” mövzusunda vebinar keçirilib. Tədbirin qonağı UAFA təşkilatının əməkdaşı, həkim, uşaq inkişafı üzrə mütəxəssis, CHED- Uşaqlıq Dövründə Sağlamlıq, Təhsil, Sosial İnkişaf üzrə baza kursunun müəllimi Ülviyyə Mirzəyeva olub.\nÜlviyyə Mirzəyeva talassemiyanın tibbi aspektlərini əhatə edən çıxışında iştirakçılara xəstəliyin səbəbi, yayılması, növləri, profilaktikası, həmçinin talassemiya ilə bağlı doğru bilinən yanlışlar haqqında məlumat verib. Qonaq çıxışında Azərbaycanın talassemiya üçün endemik zona hesab olunduğunu və müəyyən qaydalara əməl olunması ilə irsi olaraq ötürülən xəstəlik talassemiyasız həyat qurmanın mümkün olduğunu vurğulayıb.\nHəyat fəaliyyətinin müxtəlif sahələrində sosial iş ixtisası üzrə magistratura II kurs tələbəsi Aygün Muradlı “Dünəndən bu günə talassemiya” mövzusunda təqdimatla çıxış edib.\nQeyd edək ki, 8 may bütün dünyada Beynəlxalq Talassemiya Günü kimi qeyd olunur. Azərbaycan talassemiyanın geniş yayıldığı ölkələr sırasındadır. Ölkəmizdə son illərdə talassemiya xəstəliyinin müalicəsi və diaqnostikası istiqamətində mühüm tədbirlər görülüb. “Hemofiliya və talassemiya irsi qan xəstəliklərinə düçar olmuş şəxslərə dövlət qayğısı haqqında” Azərbaycan Respublikasının Qanunu bu xəstələrin donor qanına və dəmirqovucu dərman preparatlarına ehtiyacının tam ödənilməsinə, onların sağlamlıq vəziyyətinin yaxşılaşmasına imkan yaradıb.


Ərəbistanın Yəmənə olan son hücumlarında əsasən qadın və uşaq olan 20 mülki şəhid edilib. BMT və dünya ictimaiyyəti bu vəhşiliyə göz yumur.\nHəqiqət QHT (Truth NGO) - Səudiyyə koalisiyasının Yəmənə olan son hücumlarında 20 qadın və uşaq qırğın edilib. Ərəbistan qırıcıları Yəmənin Həccə vilayətində, Təllan və Kuşər məntəqəsində 5 evi 30 raket mərmisi ilə hədəfə alıblar. Sonra da dağıntılar altında qalan və hələ həyatda olan yaralıları xilas etmək istəyən təcili yardım maşınlarının hadisə yerinə yaxınlaşmasına icazə verməyiblər.\nYəmən vətəndaşı: “Onlar bizim evi də hədəfə aldılar. Amma, biz xəsarət almadıq. Amma, az sonra süd almaq üçün evdən çıxdığım zaman düşmən qırıcıları yenidən bizim məhəlləmizi hədəfə aldılar. Evdə olan uşaqlarımın bir neçəsi bu hücumda həlak oldu. Ümidvaram Allah onları şəhid məqamı ilə qəbul etsin.”\nYəmənin insan haqları nazirinin müavini “Bu, təcavüzkarların ilk cinayəti deyil. Onlar indiyə kimi çox cinayət törədiblər. Buna görə onlar mühakimə olunmalıdırlar. İnsan Haqları Nazirliyi yerli və beynəlxalq instansiyalara təqdim etmək üçün bütün cinayətlərə dair hesabat hazırlayıb.”\nYəmənin Səhiyyə Nazirliyi bir bəyanat yayaraq, təcili yardım maşınlarının yaralı olan 9 qadın və uşağı xəstəxanaya çatdırmaq istədiklərini amma, təcili yardım maşınlarından birinin raket ilə vurularaq, məhv edildiyini bildirib. Ərəbistan qırıcıları həmçinin, bir əkinçi ailəsini də yaşadığı evdə hədəfə alaraq, bütün ailə üzvlərini şəhid ediblər. Yəmənin Səhiyyə Nazirliyi bu cinayətlərə görə BMT-nin məsuliyyət daşıdığını bildirib.\nYəmən vətəndaşı: “Ərəbistan qırıcıları kənd sakinlərindən olan bir qrup qadının bir evə toplaşmalarının ardınca, həmin evi hədəfə aldılar.”\nYəmənli hüquq müdafiəçisi: “Beynəlxalq dairələr xüsusilə BMT və onun nəzdinidə fəaliyyət göstərən təşkilatlar Yəmən müharibəsinin durdurulmasında ciddi deyillər. Onlar, beynəlxalq qanunlara və insan haqlarına əhəmiyyət vermirlər. Beynəlxalq qanunlar tərəfindən qorunan qadınlar, uşaqlar, mülki əhali və sivil infrastrukturlara qarşı hücumlara laqeyd yanaşırlar.”\nÖtən həftə Koşər, Əl-Əbisə və ətrafdakı digər məntəqələrin Yəmən ordusu tərəfindən azad edilməsi və Ərəbistanın himayəsində olan muzdlu qüvvələrin komandanı Əbu Müslüm Zəkərinin öldürülməsinin ardınca Səudiyyə koalisiyası bu məntəqə sakinlərini amansızcasına öz hücumlarının hədəfinə çevirib.\nYəmən، Səudiyyənin təcavüzü، ABŞ ، Müharibə cinayətləri، Bəşəriyyətə qarşı cinayət، Səudiyyə Ərəbist\nXəbərin qısa linki Truthngo.org/zd29fqp\nƏrəbistanın BMT-nin İnsan Haqları Şurasına üzvlüyünə dair London və Ər-Riyad arasındakı sövdələşmə ifşa edildi


Qaraçuxurda Heydər Əliyev Fondunun əkdiyi ağaclar alaq otlarından təmizlənilir - FOTO | Hafta.az\n20:45 17.06.2020 Müəllif:Qələndər Xaçınçaylı\nƏtraf mühitin qorunması və ekoloji vəziyyətin daha da yaxşılaşdırılması məqsədilə Heydər Əliyv Fondu tərəfindən ağacəkmə aksiyaları təşkil edilir, paytaxda, eləcə də regionlarda çoxlu sayda ağac əkilir, yaşıllıq salınır. Belə bir aksiyada keçən il 9 noyabr-Dövlət Bayraq Günün də Suraxanı rayonu Qaraçuxur qəsəbəsi Şərq yaşayış massivi “Daş bazarı”na çatmamış Əmircana gedən mərkəzi yolun sağ tərəfində, “Suraxanı Oyl”un ərazisində təşkil edilmişdir.\nQeyd edək ki, ağacların mövcud durumu ilə bağlı “Həftə içi” qəzetinin 5 iyun 2020-ci il tarix nönrəsində “Qaraçuxurda Heydər Əliyev Fondunun əkdiyi ağaclar quruyur” başlığı altında yazı dərc olunmuşdur.Həmin yazıda göstərilir ki, “Regional İnkişaf” İcyimai Birliyinin təşkilatçılığı ilə keçən il 9 noyabr- Dövlət Bayraq Günü ilə əlaqədar “Təbiət naminə birləş”, “Həyat naminə birləş” layihəsi üzrə keçirilən ekoloji aksiyada təxminən 5 minə qədər kiparis və şam ağacları əkilmişdi. Təzə əkilmiş ağaclara qulluq edilmədiyindən və baxımsız qaldığından ağaclar alaq otları və qanqal kolları içərisində görünməz olub. Eyni zamanda suvarılmadığına görə tələf olurlar.\nMəqalənin çapından sonra “Həftə içi”nin əməkdaşı olaraq təkrarən həmin ünvanda olduq. Həqiqətən də tənqidi yazıdan sonra sözü gedən ərazidə “DOST” MMC -nin təxminən 10 nəfərə yaxın fəhlə briqadası işə cəlb olunmuşdur. Onlar təzə əkilmiş ağacların alaq otlarını vururdular. Amma ağaclar isə suvarılmırdı. Su verilmədiyindən ərazidə quruyan ağacların da sayı da artıb.\nVilayət İsmayılov briqadir işlədiyini, “DOST” MMC tərəfindən işə götürüldüklərini və Qaraçuxur Bələdiyyəsinin nəzdində fəaliyyət göstərdiklərini dedi. Onun sözlərinə görə mətbuatda gedən tənqidi yazıdan sonra onları bura işləməyə göndəriblər:”10 gündür ki, burda zülm çəkirik. Təzə əkilmiş ağacların alaq otlarını vurmaqla məşğul oluruq. Artıq anormal isiti havalar keçir. Hələ də su yoxdur. Ağacları alaq otlarından təmizləməklə iş bitmir. Əgər su verilməsə 40-42 dərəcə isti havada bütün ağaclar məhv ola bilər. “Suraxanı OYL”un ərazisidir. Su xətti çəkilib. Amma xətdə su yoxdur. “Suraxanı Oyl” gələn suyu kəsib vermir. Yalvar –yapışla iki dəfə ağacları suvarmışıq. Yeri gəlmişkən deyim ki, ağacları suvarmaq üçün bizə şlanq nədir, onu da alıb vermirlər. Dəfələrlə “Suraxanı Oyl”un məsul işçilərinə xahiş etmişik ki, suyu buraxsınlar, heç olmasa həftədə bir dəfə bu ağaclara su verək”.\nQaraçuxur Bələdiyyəsində də olduq. Sözügedən qurumdan dedilər ki, bələdiyyə tərəfindən parlklarda təmir-bərpa işləri aparılır:”Eləcə də yolqırağında əkilmiş ağaclara qulluq edilir. Eyni zamanda siz deyən əraziyə işçi qüvvəsi göndərmişik. Hazırda bir briqada orada əkilmiş ağaclara xidmət göstərir. Ərazi alaq otlarından təmizlənib. Hazırda su problemi yaranıb”. Görəsən, Qaraçuxur Bələdiyyəsinin və Qaraçuxur Qəsəbə Nümayəndəliyinin həqiqətənmi imkanları yoxdur 20-30 metr rezin şlank alıb işçilərə versinlər ki, onlar ağacları suvara bilsinlər.\nBizə elə gəlir ki, məqalənin çapından sonra “Suraxanı OYL”un rəhbərliyi və , eləcə də Suraxanı RİH sözügedən ərazilərdə təzə əkilmiş ağacların qirumasına yol verməyəcək və onların suvarılmasında öz nəzarətlərini gücləndirəcəklər. Qeyd edək ki, adıçəkilən rayonun ərazisində yaşıllıqlara göstərilən xidmətlə bağlı yazılarımızı davam etdirəcəyik.\nOxunma sayı 8444


Millət vəkillərinə yubiley medalı veriləcək » www.bizimdovr.com\nMillət vəkillərinə yubiley medalı veriləcək\nMilli Məclis (MM) qış tətilinə hazırlaşır.\nParlamentin 2018-ci il payız (qış) sessiyası yaxın günlərdə öz işini başa vuracaq.\nMillət vəkilləri bu sessiyada sonuncu dəfə ayın 28-də keçiriləcək plenar iclasda bir araya gələcəklər.\nİclasda bir neçə məsələnin müzakirəsi, o cümlədən, 31 dekabr Dünya Azərbaycanlılarının Həmrəylik Günü ilə bağlı MM-in dünya azərbaycanlılarına müraciətinin qəbul edilməsi nəzərdə tutulur.\nHəmçinin iclasda Azərbaycan Xalq Cümhuriyyətinin (AXC) 100 illiyi ilə bağlı təsis edilmiş yubiley medalının millət vəkillərinə təntənəli şəkildə təqdim edilməsi gözlənilir.\nİclas öz işini sonda spiker Oqtay Əsədovun sessiyanın yekunlarına həsr olunmuş hesabatının təqdim edilməsi və dövlət himninin oxunması ilə yekunlaşdıracaq.\nMillət vəkilləri bir də 2019-cu ilin yanvar ayın 15-20-si arasında tətildən geri dönəcəklər. Belə ki, həmin vaxt MM-in 2019-cu il yaz sessiyası ilə bağlı komitə iclasları öz işinə start verəcək.\nSessiya isə fevralın 1-də ilk plenar iclasla açılışını elan edəcək.\nQeyd edək ki, sessiyada bir sıra yeni qanunlarla və ya mövcud qanunlara dəyişikliklərlə yanaşı, Nazirlər Kabinetinin (hökumətin) son bir illik fəaliyyəti ilə bağlı hesabatı, Ombudsmanın, Ədliyyə Nazirliyinin (ƏN) Bələdiyyələrlə İş Mərkəzinin, İnsan alverinə qarşı mübarizə ilə bağlı Milli Koordinatorun hesabatları müzakirə ediləcək, dinləniləcək və qəbul olunacaq.\nHökumətin hesabatını baş nazir Novruz Məmmədov, Ombudsmanın hesabatını Müvəkkil Elmira Süleymanova, ƏN-in Bələdiyyələrlə İş Mərkəzinin hesabatını ədliyyə nazirinin müavini Vilayət Zahirov, Milli Koordinatorun hesabatını isə daxili işlər nazirinin birinci müavini Vilayət Eyvazov təqdim edəcək.


Müsavatda partiyaiçi polemika səngimir? [Video]\n2021, 08 May, şənbə, Bakı vaxtı 13:50\nBaşqanlığa namizəd olmuş Qubad İbadoğlu və partiya başqanının müavini Gülağa Aslanlı partiyaiçi mübahisə barədə mediada çıxan xəbərləri dəyərləndirirlər.\nEfir zamanı olan müzakirəni dialoq formatında təqdim edirik:\nQubad İbadoğlu: Arif Hacılı partiyanı olduğu kimi saxlamaq, mən yenilik etmək istəyirdim.\nGülağa Aslanlı: Sizdən fərqli olaraq mən Müsavat Partiyasına başqa partiyadan gəlməmişəm. Mənim heç vaxt biznesim olmayıb.\nQubad İbadoğlu: Siz danışığınıza diqqət edin. Faktlarınız varsa, açıqlayın. Müsavat hökumətdə fəaliyyətini dayandıranda, Siz getdiniz 1999-cu ilə kimi bu iqtidara qulluq etdiniz.\nGülağa Aslanlı: Mən sizin bəyənmədiyiniz Əbülfəz Elçibəyin sərəncamı ilə «Biyan İstehsalat Birliyi»nə sədr təyin olunmuşam. Məclisin qərarı ilə vəzifəmdə qalmışam. Məni sonra da işdən çıxarmayıblar.\nQubad İbadoğlu: Çünki yaxşı xidmət eləmişdiniz.\nGülağa Aslanlı: Siz və qardaşlarınız hələ də hakimiyyətə xidmət edirsiniz. Bu da göz qabağındadır.\nQubad İbadoğlu: Siz hakimiyyətə xidmət edirsiniz. Səviyyəniz də budur.\nGülağa Aslanlı: Sizin səviyyəniz budur.\nQubad İbadoğlu: Ağsaqqal adamsınız. Özünüzü aparmağı öyrənin.\nGülağa Aslanlı: Ağsaqqal adama hörmətlə yanaş və yalan danışma.\nQubad İbadoğlu: Müsavat Partiyası dəyişməli və bir qrupun inhisarından çıxmalıdır.\nGülağa Aslanlı: Müsavat Partiyasının dəyişməsi avtoritar yox, seçki yolu ilə olur. Seçkidə iştirak etməyi öyrənin, qalib gəlib.\nQubad İbadoğlu: Seçkini keçirmək qabiliyyətini ortaya qoydunuz. Ömrü boyu iqtidardan bəhrələnən gəlib burda mənə Müsavat dərsi keçir.\nGülağa Aslanlı: Siz seçkiyə siyahı vermişdiniz. Sizin siyahıya görə 11 nəfər MNTK üzvü seçilməli idi.\nQubad İbadoğlu: Araşdırın, sonra danışın.\nGülağa Aslanlı: Qubad bəyin bayaqdan dediyi məsələlərin heç bir əsası yoxdur. O artıq burada İsa Qəmbərə də böhtan atır. Guya bunun hansısa təklifləri olub, qəbul olunmayanda İsa Qəmbər nəsə deyib. Dünənki tədbirdə də məqsəd İsa bəyə və Arif bəyə böhtan atmaq, partiya işini sabotaj etmək idi. Şikayəti təqdim etmək üçün hökmən bunu Azərbaycana yaymaq lazım idi?!\nSeçki siyahılarının paylanmasının əleyhinə idik. Tural Abbaslı çıxış etdi ki, gənclər qurultay nümayəndələrini tanımırlar. Buna görə də seçici siyahısı olsun və paylansın. Qubad bəy də etiraz etmədi. Razılaşdırıldı ki, səsvermə başladıqdan sonra bir-birinə verilməsin. Bu da nizamnaməyə zidd deyildi. 146 nəfərin içindən 80 nəfər seçilməli idi. O siyahılarda da kimlərə səs vermək lazım olduğu yazılmışdı. İddia olunur ki, bunu Arif Hacılı edib. Amma bu Tural Abbaslının təklifi idi. Sonradan məlumat yayıldı ki, iki siyahı olub. Guya birini Arif Hacılı, digərini isə Qubad İbadoğlunun tərəfdarları paylayıb.\nQubad İbadoğlu: Siyahı var. Biz onu təqdim etmişik və araşdırılmalıdır. Samux rayonunda konfrans keçirilməyib, amma 3 qurultay nümayəndəsi seçilib. Onlardan 1-i Gəncə, 2-si isə Xanlar rayon təşkilatının üzvü olub. Heç biri Samux rayon təşkilatının üzvü olmayıb.\nSentyabrın 27-də keçirilən qurultayda Qubad İbadoğlu 28 səs azlığı ilə Arif Hacılıya məğlub olub.


Kürdəmir rayonunda ağac əkini kompaniyası davam edir » XeberlerAgentliyi.com\nXeberlerAgentliyi.com » Arxiv » Kürdəmir rayonunda ağac əkini kompaniyası davam edir\nKürdəmir rayon İcra Hakimiyyətinin tədbirlər planına uyğun olaraq rayonun kənd və qəsəbələrində, yol kənarlarında yeni ağaclar əkilir, yaşıllıqlar salınır, əvvəllər əkilmiş ağaclara aqrotexniki qulluq göstərilir . Payız ağac əkini kompaniyası çərçivəsində hər həftənin şənbə günlərində rayonun park və xiyabanlarında, yol kənarlarında, idarə və müəssisələrin həyətlərində yaşıllıqlar salınır və onlara lazımi qulluq gösətərilir.\n2012-ci il 24 noyabr tarixdə keçirilən növbəti iməclikdə rayonun bütün idarə, müəssisə və təşkilatları, təhsil, səhiyyə və mədniyyət işçiləri, hüquq-mühafizə orqanlarının əməkdaşları Ağsu-Kürdəmir –Bəhrəmtəpə yolunun hər iki tərəfində 10 000-dən çox müxtəlif növ ağaclar, o cümlədən şam və küknar ağacları əkmişlər. 600 nəfərdən çox rayon sakininin iştirak etdiyi iməcilikdə əkilən ağaclara lazımi qulluq göstərilib.\nÜmumilikdə rayonda bu ilki payız mövsümündə 22 000 ədəd ağac əkilmişdir.\nAğac əkini kompaniyasi 2013-cü ilin may ayınadək davam etdiriləcəkdir.\nSərqanə Nəbi qızı müxbirimiz\nMəktəblərdə payız tətilinin müddəti dəyişdi\nmeharet 4 Aralık 2012 21:56\nsalam men sizin yazinizi oxudur isterdim ki,hemkarimla gorushub yaxindan tanish olub bezi metbu aleminde bir-birimize ishimizde komekliyimizi esirgemeyek.Sizin redaksiyanizdan sizin barede melumat elde edecem calishin Naxcivan barede de yazilar yazasiniz.\nTERANE CEFEROVA 9 Aralık 2012 13:45\nhormetli SERQANE xanim sizin Kurdemir rayonu haqqinda olan meqalenizi oxuduq ve cox xosumuza geldi size islerinizde ugurlar\nXUSISI MUXBIR TERANE CEFEROVA\nseva 9 Aralık 2012 15:32\nsizin meqale bizim cox xosumuza geldi. Size ugurlar\nSirdash 17 Aralık 2012 16:44\nHormetli Hemkarimiz Sərqanə Nəbi qızı Meqalenizi cox beyendik ve size bu islerinizde ugurlar arzulayiriq\nAğac əkini kompaniyasi - Kompaniyası - i - ı . Bu agacların icərisində meyvə ağacları varmı?\nqadir 23 Aralık 2012 13:27\nala cox yaxsi.\nTerana xanim siza isinizda ugurlar........///\nSarqana xanim,maqalanizi oxudum///// cox-cox ala.


Putin Fərman Salmanovla bağlı göstəriş verdi - Medianews\nPutin Fərman Salmanovla bağlı göstəriş verdi\nNəşr edilib: 2019/05/31 15:14 Rubrika: Son xəbər Baxış sayı: 2513 Müəllif: Turan\nRusiya prezidenti Vladimir Putin Rusiya aeroportlarına vətən qarşısında xüsusi xidmətlərinə görə fərqlənmiş şəxslərin adını verib. Müvafiq sənədprezidentin rəsmi portalında dərc edilib.\nSurqut şəhər Beynəlxalq Aeroportuna isə tanınmış neftçi, Qərbi Sibir neftinin ixtiraçısı, “Qlavtumengeologiya”nın əfsanəvi rəhbəri Fərman Salmanovun adı verilib.\nMoksvanın Vnukova aeroportuna təyyarə dizayneri Andrey Tupolevin, Domodedovo aeroportuna alim Mixail Lomonosovun, Şeremetyevo aeroportuna isə şair Aleksandr Puşkinin adı verilib.\nXatırladaq ki, Fərman Salmanovun birbaşa iştirakı ilə Qərbi Sibirdə, o cümlədən, Urenqoysk və Yamburqsk yataqları daxil olmaqla, böyük neft yataqları tapılıb.


Erməni şairinin şeirinə etiraz!-Mübahisəli\nAzərbaycanda fəaliyyət göstərən saytlardan birində erməni şairinin şeirlərini təblig olunmasına etiraz edən Birləşmiş Dünya azərbaycanlılarının İctimai əlaqələr üzrə departamentinin rəhbəri Umuxanım Hüseynzadə öz facebook statusunda yazmışdır:\nReyimi olduğu kimi sizlerin diqqetine çatdırıram deyerli dostlar! Mümkünse münasibetinizi bildirin. Layihe 994FM saytı tərəfinden düzənlənmişdir.\nBu gözel layihənizi bəyənir ve saytın rəhbərliyiə bir iradımı bildirmək istəyirəm. Bu layihənizi hər hansı erməni şairinin şeiri ile bəzəməmişdən öncə sizlərə insana utanc verici hissi aşılayan bu məqaləni oxumağı tövsiyə edirəm.\nDaha sonra qeyd edim ki, bizim üze çıxarılacaq çox gözəl şair və ədiblerimiz var. Erməni əsilli şairin Azərbaycan səhifəsində reklam olunmasını qətiyyətlə pisləyirəm. Şeiri ifa edən xanıma ise uğurlar diləyirəm. Qoy o istedadını bizim dəyərli sənətkarlarımızın yazdığı əsrarəngiz əsərlərlə zənginləşdirsin. Musiqinin dili yoxdur, deyirler, amma menim milletimle düşmən mövqeyində olan ermənilərin, mədəni irsimdən oğurlayıb çalan ve özününküləşdirən musiqinin və ədəbiyyatın dili bizlərin hər biri üçün fərqli olmalıdır. Uğurlar!


Litsey direktoru tələbə təqaüdlərini mənimsəmə ittihamı ilə tutulub\n2021, 07 May, Cümə, Bakı vaxtı 05:42\nRespublika Prokurorluğunun yaydığı rəsmi məlumata görə Biləsuvar Peşə Liseyində dövlətin tələbələrə verdiyi təqaüdləri direktorun mənimsədiyini aşkar edib. Prokurorluq bildirir ki, Biləsuvar rayon sakinin şikayətini araşdırarkən müəyyən edilib ki, liseyin direktoru Teymur Poladov vəzifə səlahiyyətlərindən sui-istifadə edərək 2010-cu ilin sentyabrında liseydə təhsil alan 335 tələbəyə hər ay dövlətin verdiyi təqaüdləri mənimsəyib:\n“Peşə liseyinin inzibati binasında həyata keçirilmiş əməliyyat-axtarış tədbirləri nəticəsində Teymur Poladovun gödəkçəsinin cibindən tələbələrə məxsus 10 ədəd "Viza elektron" plastik kartları və cinayət təqibi üçün mühüm əhəmiyyət kəsb edən bir sıra sənədlər aşkar edilərək götürülüb.\nBundan başqa, Teymur Poladovun qardaşı Seymur Poladovun Bakı şəhərində yaşadığı mənzilindən liseyin tələbələrinə məxsus 325 ədəd "Viza elektron" plastik kartlar aşkar edilib.”\nRəsmi məlumatda deyilir ki, Teymur Poladov haqqında Cinayət Məcəlləsinin 179.3.2 (mənimsəmə və ya israf etmə) və 308.2-ci (vəzifə səlahiyyətlərindən sui-istifadə etmə) maddələri ilə cinayət işi başlanıb və həbs edilib. Ittihamlar sübut olunsa, Teymur Poladov 12 ilə qədər qədər azadlıqdan məhrumetmə cəzası ala bilər.\nTeymur Poladovun vəkili, ya da yaxınlarının bu məlumatda səslənən iddialarla bağlı hər hansı fikirləri məlum deyil.


15 Oktyabr 2019, 10:29 (GMT +4)\nBakı, 15 oktyabr, SalamNews, B.Samid. "İsrail bir ölkənin bütününü işğal edib. Bu dövlətlə əlaqələri normllaşdırmaq xəyanətdir və hər kim bu işi görsə xəyanət itihamı ilə cəzalandırılmalıdır. Mən Suriya dövləti ilə də əlaqələri bərpa edəcəm."\nSalamNews əl-Məyadinə istinadla xəbər verir ki, bunu Tunisin yeni prezidenti Qeys Səid deyib.\nSeçkilərdə qələbə qazandıqdan sonra jurnalistlərə ilk açıqlamasında Qeys Səid bildirib ki, fələstinlilərə dəstək və İsraillə əlqaələri normallaşdırmağı qadağan etmək onun xarici siyasətinin tərkib hissəsi olacaq.\nO İsraillə əlaqələri normallaşdırmağı ərəb xalqına edilən xəyanət adlandırıb.\nTunis prezidenti həmçinin bildirib ki, Suriya dövləti ilə əlaqələri də bərpa edəcək.\nQeys Səid söz verib ki, ikinci xəlifə Ömər bin Xəttab kimi siyasət yürüdəcək.\nO həmçinin bu açıqlaması zamanı ona səs verməyənlərə də təşəkkür edib.\nİsrailin cənubunda zavodda partlayış baş verib, ölənlər var\nTürkiyə və Avropa Birliyi İsrail tərəfindən qeyri-qanuni yaşayış massivlərinin salınmasını pisləyiblər\nABŞ dövlət katibi İsrailin işğal etdiyi Colan Yüksəkliklərinə səfər edəcək


Ədəbiyyat kateqoriyası üzrə məqalələr\nAzərbaycan ədəbiyyatında magik realizm\nMagik realizm (bəzən “cəlbedici realizm”, “mistik realizm” də adlandırılır) cərəyanına mənsub yazıçıların əsərlərində müxtəlif sehirli, əfsanəvi varlıqların, magik əşyaların, mənsub olduğu xalqın, inandığı dinin mistik əhvalatlarının, obrazlarının əksi, əsərdə zamanın mücərrəd bir məfhuma çevrilməsi və s. məqamlar mühüm yer tutur. Q.Q.Markes, A. Karpentiyer, X. Kortasar, M.Bulqakov kimi dünyaca məşhur yazıçıların əsərləri magik realizm cərəyanına dünya ədəbiyyatında özünəməxsus yer qazandırmışdır. Müstəqillik dövrü Azərbaycan ədəbiyyatında bu cərəyanın təsiri Y. Səmədoğlunun, Elçinin, Anarın, İ. Hüseynovun, K. Abdullanın, İ. Fəhminin, M.Cəfərlinin və b. yaradıcılığında izlənilir.\nMütaliə haqqında - Gilbert Kit Çesterton\nDahi ingilis yazıçısı Gilbert Kit Çesterton 1874-cü ildə Londonda anadan olmuşdur. İngilis ədəbiyyatında sadəcə əsərləri ilə deyil, həm də düşüncələri ilə böyük iz buraxmışdır. Yazıçılıq və jurnalistlik fəaliyyəti ilə məşğul olan G.Çesterton yaradıcılığında qlobal problemlərə toxunmuşdur. Yazıçı əsərlərində Kiplinqin müstəmləkə anlayışını və İngiltərə siyasətini kəskin tənqid etmişdir. Çesterton İngiltərənin protestant olmasına baxmayaraq, katolik məzhəbini seçmişdir. O, 1936-cı ildə Londonda vəfat etmişdir.


Icevsk (Rusiya) üçün ucuz aviabiletlər, Icevsk (Rusiya) / üçün ucuz aviabiletlər / Tickets.az\nIcevsk şəhərinə, Rusiya ölkəsinə uçuş üçün bütün aviaşirkətlərdən sərfəli qiymətə aviabiletlər\nAviabiletlər > Rusiya > Icevsk\nIcevsk (IJK) şəhərinə aviabiletlər.\nIcevsk şəhərinə ən ucuz aviabiletləri onlayn bron edin. Tickets.az saytında təyyarəyə bilet axtarışı xidmətinin köməyi ilə siz problemsiz ən yaxşı təklifi tapacaqsınız və Icevsk şəhərindən asanlıqla təyyarəyə bilet alacaqsınız. Sizin sadəcə uçuş istiqamətini, tarixi, səyahət edəcək sərnişin və uşaq sayını qeyd etməniz kifayətdir. Bundan sonra sistem Icevsk şəhərindən aviabilet almaq üçün bütün mövcud variantları sizə təklif edəcəkdir.\nSaytımızda siz həmçinin, dünyanın istənilən hava limanından Rusiya, Icevsk şəhərinə təyyarələrin aktual uçuş cədvəlini yoxlaya bilər, evdən çıxmadan endirimlər, aksiyalar, isti təkliflər tapa bilər və sizə lazım olan reysə aviabilet sifariş edə bilərsiniz.\nIcevsk şəhərinə təyyarə bileti neçəyədir\nIcevsk və Bridkeport şəhərindən uçuşlar üçün aviabiletlərin qiymətləri uçuş günündən, ayından və uçuş vaxtından, həmçinin, aviaşirkətdən asılıdır. Biz, 750 aviaşirkət arasında birbaşa reyslərin və transfer ilə olan reyslərin qiymətlərini müqayisə edirik. Qiymətləri və şəhərinizdən uçuş tarixlərini yoxlamaq üçün aviabilet axtarışı xidmətindən istifadə edin.\nIcevsk şəhərində neçə hava limanı var?\nIcevsk şəhərində bu hava limanları var: Izhevsk.\nIcevsk şəhərinə hansı reyslər ən ucuzdur?\nIcevsk şəhərinə ən ucuz uçuşlar: Bakı → Icevsk 638.04 AZN.\nIcevsk - dan\nIcevsk → Bakı\nIcevsk → Kazan\nIcevsk - a\nMüştəri xidmətinə mesaj göndərmək üçün istifadəçi seansının unikal identifikatoru: 2710850427